Bagaimana Bantuan Kemanusiaan Tolong Orang Ramai?

Jangan mimpi untuk julang panji hitam ke Jerusalem kalau bendera putih pun tidak dapat diuruskan dengan baik. Itulah rumusan paling ringkas untuk faham liku-liku kehidupan sepanjang pαηdεmiκ yang penat lagi memenatkan ini.

Kerana COVID-19 telah mendedahkan sisi baik dan buruk dua fahaman kerajaan yang terbukti dalam politik Amerika Syarikat: (1) big government dan (2) small government.

Fahaman pertama akan mengembangkan penglibatan kerajaan dalam kehidupan harian rakyat.

Dan fahaman kedua adalah lαwαn padanya. Penglibatan kerajaan adalah seperti pemberian dana pada sektor kesihatan misalnya. Ataupun yang paling ketara sekali, bantuan kewangan pada orang miskin.

Jangankan bantuan kewangan pada rakyat sendiri… prinsip small government tidak bersetuju dengan segala bentuk bantuan, bahawasanya sebuah ekonomi harus berpusing bagaikan roda tanpa campurtangan melainkan rangsangan daripada dasar ekonomi dan kestabilan politik.

Namun prinsip big government menekankan bahawa roda ekonomi kadangkala terlαηggαr sesuatu yang menyebabkan pusingannya tidak lagi normal. Jadi sebuah kerajaan bertanggungjawab dalam memastikan pusingan roda dibetulkan serta-merta.

Sementara dua prinsip ini berbαlαh tanpa sebarang kesudahan, eloklah semua tengok dulu manfaat pemberian wang tunai. Jujurnya, pemberian wang takkan sesekali menjadi sebuah jalan penyelesaian kepada orang miskin.

Tujuannya tidak harus menjadi solusi pun. Sebanyak 165 kajian saintifik mendapati bantuan kewangan meningkatkan perbelanjaan domestik dalam bab makanan dan perubatan (Bastagli, et al., 2018).

Malah pemberian wang juga didapati mengimbangkan punca pendapatan orang miskin. Pada masa yang sama, wang ini bantu mendapatkan pekerjaan sepenuh masa (Associated Press, 2021). sambil mengurangkan tekanan kemurungan teruk.

Walau bagaimanapun, ini adalah contoh pemberian wang kepada rakyat sendiri. Tengok di pentas antarabangsa – ada saja kerajaan yang memberi wang kepada rakyat negara lain sebagai bantuan kemanusiaan.

Pertama sekali, bantuan kemanusiaan wajar dibandingkan dengan dua prinsip kerajaan. Kerana sesuatu kerajaan memberi derma kadangkala bukan atas sebab kepercayaan pun.

Kerajaan asing berkenaan tidak percaya bahawa wangnya boleh menghilangkan αzαb ekonomi yang dirasai penerima. Sebaliknya, mereka hanya memberi sebagai tanda solidariti dan pengurangan impak.

Sejak tahun 2000, Amerika Syarikat sudah bertukar empat ketua negara. Tetapi naratif pemberian bantuan kewangan masih berterusan, meskipun ramai dalam kalangan rakyat mereka tidak bersetuju dengan prinsip big government.

Malah antara 2000 hingga 2021, Palestin misalnya sentiasa mengutip derma… tanpa sebarang penyelesaian pun pada masalah dialaminya. Inilah kenapa pemberian wang dibandingkan dengan prinsip kerajaan. Kepercayaan adalah segala-galanya dalam sesuatu tindakan.

Apabila sebuah kerajaan asing mengeluarkan dana kemanusiaan, banyak rantaian diplomasi sebenarnya bergerak. Pada tahun 2019, PBB telah membantu 3.39 juta orang. Ada banyak isu diuruskan mereka.

Contohnya pengurusan bekalan air bersih. Amerika Syarikat sedang berdepan dengan masalah sama di Flint, Michigan.

Pemberian bantuan sebenarnya mengukuhkan tiang sains… kerana dana ini bukan setakat diberi; sebaliknya saintis mengkaji jika ia menjadi solusi. Kalau berjaya, ia akan dipraktikkan dalam negara pemberi.

Kaedah pengagihan juga sangat mustahak. Malaysia mempunyai contoh sangat jelas. Pentadbiran Najib Razak demikian hari melaksanakan sebuah dasar rangsangan sosial dengan pemberian wang tunai kepada rakyat. Dari segi fiskal, ia mungkin menelankan kos tinggi.

Tetapi tengok pada landskap sosioekonomi, ia banyak membantu. Dan apabila COVID-19 melanda, kerajaan Malaysia meskipun setelah bertukar tangan sudah mempunyai platform utuh lagi kukuh tanpa perlu bergegas menempah satu lagi laman web untuk menguruskan perkara ini.

Pendek kata, bantuan kemanusiaan memang membantu orang ramai dalam mencapai sesuatu imbangan dalam hidup. Kerana apabila dugaan paling besar tiba, pihak berkenaan mampu mengendalikannya.

RUJUKAN:

Associated Press. (2021, Mac 3). Employment rose among those in Stockton’s universal basic income experiment: Study. KTLA.

Bastagli, F., et al. (2018). The Impact of Cash Transfers: A Review of the Evidence from Low- and Middle-Income Countries. Cambridge Core.


Selatan India Sambut Kemenangan Kamala Jadi VP Amerika

Beberapa hari lepas, bekas Naib Presiden Amerika Syarikat Joe Biden diisytiharkan pemenang Pilihan Raya Presiden (PRP) AS selepas berjaya menewaskan penyandang Donald Trump. Kejayaan ini bukan saja mengembalikan Parti Demokrat ke Rumah Putih tetapi membolehkan Kamala Harris bergelar Naib Presiden pertama berdarah campuran (Harris berdarah India-Amerika).

Kejayaan duo Biden-Harris bukan saja meniti di bibir rakyat AS tetapi juga rakyat India terutama di Thulasendrapuram, kampung halaman datuknya. Di situ, sekumpulan penduduk berkumpul di sudut-sudut jalan Thulasendrapuram, membaca akhbar dan berbual sebentar tentang kejayaan duo tersebut pada Ahad lepas sebelum bergerak menuju ke kuil.

Manakala seorang wanita menulis kenyataan ini dengan serbuk berwarna di luar rumahnya, “Tahniah Kamala Harris. Kebanggaan kampung kami. Vannakam Amerika.” Kebanyakan mereka sudah melelapkan mata semasa Biden diisytiharkan sebagai pemenang PRP pada Ahad lepas.

Bagi seorang penduduk kampung Kalidas Vamdayar, kejayaan Biden-Harris merupakan satu kegembiraan kepada perkampungan mereka. Dia berkata, “Selama dua atau tiga hari kami berdoa sementara keputusan diputuskan. Sekarang, ia satu saat yang gembira kepada kami. Kami amat menikmatinya.” Vamdayar turut menambah berharap Harris berpeluang melawat Thulasendrapuram sekiranya mengadakan lawatan ke India.

Menteri makanan Tamil Nadu R. Kamraj mengetuai 100 orang untuk upacara sembahyang di Kuil Dharma Sastha selama 20 minit. Dalam upacara sama, patung Ayyanar (salah satu bentuk Dewa Shiva) dicuci dengan susu dan dihiasi oleh bunga-bungaan oleh sami-sami kuil berkenaan. Sami bertugas kemudiannya membaca gita puja selepas menyalakan lampu minyak dengan penganut Hindu yang hadir tunduk sebagai tanda hormat.

Ahli jawatankuasa kampung Aulmozhi Sudhakar menyifatkan Harris seperti anak perempuan kepada perkampungan berkenaan. Dia menambah, “Dari kanak-kanak kepada warga emas, setiap orang menanti hari beliau mengangkat sumpah sebagai Naib Presiden AS.”

Dengan kemenangan ini, ia bagaikan satu berita gembira kepada penduduk lebih-lebih lagi dengan sambutan Deepavali dijangka menjelang tidak lama lagi. Penduduk meraikan kemenangan Harris dengan saling bertukar makanan terutama manisan di tempat-tempat berbeza. Sementara kanak-kanak pula membawa placard bersama gambar senator Parti Demokrat itu sekitar kampung berkenaan.

Ibu Harris, Dr Shyamalan Gopalan dilahirkan di Thulansendrapuram, India sebelum kemudiannya berkelana ke Amerika Syarikat untuk menyambung pengajian di Universiti California semasa berusia 19 tahun. Beberapa tahun kemudian, beliau berkahwin dengan Dr Donald J. Harris dan nama anak sulung mereka ialah Kamala yang bermaksud bunga teratai.

Selain penduduk India, kerajaan India yang diterajui Perdana Menteri Narendra Modi turut menyambut baik kejayaan Biden-Harris. Beliau menyifatkan kejayaan Harris sebagai kejayaan besar dan kebanggaan yang luar biasa bukan hanya untuk saudara-maranya tetapi juga untuk semua orang India di AS.

“Saya yakin bahawa hubungan India dan AS yang rancak akan semakin kukuh dengan sokongan dan kepimpinan anda,” katanya. Walaupun India dijangka akan meraih keuntungan daripada pengembalian polisi yang dikurangkan semasa era Trump menerusi pentadbiran baru Biden, bapa saudaranya memberi amaran ia bukan semudah itu.

Bapa saudara Harris, G. Balachandran mengingatkan Modi bahawasanya anak saudaranya itu menjunjung isu hak asasi manusia dan hak sivil. Dalam satu temubual telefon bersama akhbar The New York Times dari kediamannya di New Delhi, dia menambah, “Sekiranya beliau merasakan India mencabuli perkara-perkara ini, sudah pasti dia tidak teragak-agak mengeluarkan kenyataan terhadap isu ini.”

Modi ada sebab kukuh merasa bimbang dengan pendirian pentadbiran Biden terhadapnya. Bukan satu rahsia banyak isu hak sivil tercetus seperti perubahan status tanah Kashmir dan penggubalan undang-undang kerakyatan India yang disifatkan sebagai anti-Islam. Tidak seperti Trump yang memandang sepi hal ini, Biden dan Harris sudah pasti akan mengikuti isu-isu ini dengan lebih rapat.

Bagi penduduk Thulansendrapuram pula, ramai berharap dengan kejayaan Harris, ia membuka jalan kepada kemajuan di kampung berkenaan. Ada mengharapkan sebuah kolej dibina di situ bagi memenuhi keperluan pendidikan penduduk. Ada pula berharap jalan baru dibina atau lebih banyak derma kepada kuil kampung berkenaan. Pada mereka, kejayaan Harris ialah tiket perubahan yang diperlukan mereka.

RUJUKAN:

Associated Press. (2020). Kamala Harris: joy in south India at victory for ‘daughter of our village’. The Guardian. https://www.theguardian.com/us-news/2020/nov/08/kamala-harris-south-india-joy-daughter-of-our-village

Gettleman, Jeffrey dan Elumalai, Prakash. (2020). Joy in India as Biden and Harris Win, but Questions, Too. The New York Times. https://www.nytimes.com/2020/11/08/world/asia/kamala-harris-india.html


Revolusi Kebudayaan Komunis Yang Hampir Lenyapkan Budaya China

Rev.o.lusi Kebudayaan Proletariat Agung China atau lebih biasa dikenali sebagai Rev.o.lusi Kebudayaan, yang dimulakan oleh Mao Zedong sebagai sebahagian daripada transformasi sosial dan politik Republik Rakyat China pada tahun 1966 telah mengubah kehidupan berbudaya di negara tersebut dalam aspek yang lebih besar berbanding peristiwa-peristiea lain sejak peralihan kuasa dari pemerintahan Parti Nasionalis China (Kuomintang) kepada Parti Komunis China (CCP).

Selepas satu kempen yang mengalami kegagalan besar dikenali sebagai Great Leap Forward sebelum itu, Mao merasakan ada keperluan untuk memperkukuhkan kedudukan kuasa politiknya. Dia percaya yang CCP telah dilanda korupsi dan mula meraikan kompromi. Mao mempergunakan kebudayaan sebagai alat politik untuk memperbetulkan CCP dan menghapus elitis dalam parti, tetapi dengan bertindak sedemikian rupa, ia juga akan mengubah cara hidup dan budaya masyarakat China ke tahap yang hampir kekal.

Kita sedia maklum, fahaman komunisme antaranya melibatkan penolakan yang besar terhadap tradisi feudalisme dan imperialisme, maka, agama, kebudayaan dan sejarah yang kuno adalah antara perkara yang tidak sesuai dengan ideologi komunis. Kempen-kempen ideologi dan rev.o.lusi besar-besaran Mao yang terakhir di antara tahun 1966 hingga 1976 bertujuan untuk menukar nilai-nilai kebudayaan negara dan bangsa serta digantikan oleh corak pemikirannya sendiri. Mao menyebarkan propaganda bahawa negara China harus menyingkirkan Empat Perkara Lama (四旧), iaitu idea lama (旧 思想), adat lama (旧 风俗), budaya lama (旧 文化), dan tabiat lama (旧 习惯)  ).

Ia memberikan keutamaan yang mensasarkan ser.an.gan ke atas golongan intelek elit China yang dilihat Mao sebagai para pengkritiknya yang paling serius. Rev.o.lusi dan penghapusan tradisi budaya lama China dilakukan oleh gerakan besar para pelajar pengajian tinggi dan juga pelajar sekolah, yang dibenarkan dan digalakkan oleh Mao. Pergerakan pelajar ini dikenali sebagai Pengawal Merah (Red Guards), sebuah kumpulan mil.it.an pelajar yang didorong oleh Mao untuk menyer.ang setiap titik nilai-nilai tradisional China dan secara terbuka mengkritik pegawai-pegawai parti.

Guru, pegawai, intelektual, dan kader-kader politik ditin.das, dihin.a di khalayak awam, dipuk.ul, dan dise.ksa. Universiti dan sekolah terpaksa ditutup, teater dan pawagam diharamkan dan buku-buku akan dimusn.ahkan sekiranya ia tidak mematuhi ciri-ciri yang dibenarkan propaganda rasmi. Pembangunan masyarakat terhenti selama sekitar satu dekad, terutamanya dalam bidang kesenian, sastera, sains, penyelidikan, dan pendidikan. Didakwa seramai 13 juta anggota Red Guards telah memusn.ahkan dan mero.mpak kuil dan tokong sebanyak mana yang mereka mampu.

Budaya-budaya lama yang disera.ng turut melibatkan amal ibadat keagamaan dan budaya tradisional kaum-kaum minoriti, khususnya di Tibet dan Turkestan Timur (kini Xinjiang). Lebih dari 6,000 biara dimusn.ahkan di Tibet dan Red Guards turut membakar kitab suci Al-Quran dan menutup tapak-tapak keagamaan orang Islam di Xinjiang. Tempoh fasa pertama dan yang paling memusn.ahkan dalam Rev.o.lusi Kebudayaan berlaku pada tahun 1967 dan berakhir pada tahun 1968 apabila persaingan dan penentangan politik terhadap golongan pelajar yang mengga.nas telah meningkat di tengah-tengah pergol.akan negara China.

Industri pengeluaran yang telah lama dilemahkan akibat Great Leap Forward, terus merosot seiring dengan tahap kelemahan ekonomi China. Mao sendiri memutuskan untuk membubarkan Red Guards dan merombak serta menyusun semula struktur parti dan institusi-institusi negara. Tentera Pembebasan Rakyat China (People’s Liberation A.rmy atau PLA) diketuai oleh menteri pertahanan Lin Biao yang merupakan pengganti yang dilantik sendiri oleh Mao, PLA diberi kuasa untuk menahan anggota Red Guards dan mengambil alih kawalan ke atas negara itu semula.

Fasa kedua Rev.o.lusi Kebudayaan berlangsung dari tahun 1968 hingga 1971, adalah tempoh ketika pasukan tentera berkuasa, tetapi pertembungan antara PLA dan Red Guards meningkat dan nyaris-nyaris mencetuskan pe.ran.g saudara China kali kedua. Pada masa yang sama Mao mengeluarkan seruan Gerakan Mendorong Ke Luar Bandar di mana angkatan tentera telah memaksa berjuta-juta anggota Red Guards di bandar untuk berpindah ke kawasan luar bandar, di mana mereka akan mengurangkan gangguan.

PLA, terutamanya diri Lin Biao sendiri, meraih pengaruh yang semakin tinggi dalam politik domestik, yang akhirnya menyebabkan Mao Zedong hilang kepercayaan kepadanya. Setelah Lin Biao meninggal dunia pada tahun 1971, Zhou Enlai selaku perdana menteri Republik Rakyat China pertama, secara berperingkat akan memimpin negara untuk meningkatkan pembangunan ekonomi dan domestik China. Institusi akademik dan sains China secara beransur-ansur diberikan nafas baru. Para cendekiawan dan saintis dilahirkan semula.

Namun, kebanyakan cara hidup berbudaya masih tetap dikawal ketat dan kuasa gerakan komunis radi.kal di bawah pimpinan isteri Mao, Jiang Qing dan kumpulan yang dikenali sebagai Empat Geng mempertahankan kekuasaan mereka melalui kawalan propaganda. Manakala kebanyakan usaha Zhou Enlai lebih menumpukan kepada memperbaiki kembali hubungan luar negara China. Usahanya yang paling terkenal mungkin adalah ketika China mengatur kunjungan Presiden Amerika Syarikat, Richard Nixon ke Republik Rakyat China pada tahun 1972.

Usaha-usaha Zhou Enlai berterusan sehinggalah kema.tian Mao Zedong pada bulan Januari 1976, saki baki kuasa-kuasa pendesak Rev.o.lusi Kebudayaan digulingkan lalu membuka jalan  jalan kepada proses pemulihan negara China yang bermula pada tahun 1978 di bawah pimpinan Deng Xiaoping.

Zhou telah menguruskan banyak masalah negara hinggalah saat kema.tiannya, iaitu sehingga hanya beberapa bulan sebelum Mao Zedong meninggal dunia, selepas itu Naib Perdana Menteri Deng Xiaoping, yang telah disingkirkan sebanyak dua kali selama Rev.o.lusi Kebudayaan, bangkit kembali. Deng tidak pernah memegang jawatan sebagai ketua negara secara rasmi tetapi menjadi pemerintah nombor satu China secara de facto antara tahun 1978 hingga 1992, dia memimpin negara China dengan berjaya melalui reformasi politik dan ekonomi yang sangat diperlukan ketika itu.

Para belia di luar bandar dibenarkan untuk kembali ke kota-kota kelahiran masing-masing, dan bermula pada tahun 1980-an, kerajaan Republik Rakyat China secara perlahan-lahan mula memulihkan kembali monumen-monumen, artifak dan tapak-tapak kebudayaan yang bersejarah atau kesenian tradisional. Universiti dan sekolah diubahsuai dan diberi lebih banyak hak autonomi. Pada tahun 1985, China menandatangani Konvensyen Warisan Dunia UNESCO dan menubuhkan Biro Tatanegara untuk memulihara kembali budaya dan warisan bangsa Cina pada tahun 1988.

Walau bagaimanapun, tindakan serius dalam memastikan pelan pemulihan baharu ini untuk memulihara dan mengekalkan kebudayaan China yang semakin rancak dilaksanakan sehingga ke hari ini adalah sangat dipengaruhi oleh orientasi baru kepemimpinan komunis China. Ramai orang menyangkakan tindakan sebegitu rupa akan menjatuhkan komunis kerana bertentangan dengan ideologinya, sebaliknya ia berterusan mengekalkan kuasa pemerintahan komunis hingga ke saat ini.

Perubahan ini juga turut merangkumi budaya baru komunisme China. Lokasi yang menjadi tonggak bersejarah Parti Komunis telah diubah menjadi monumen yang menarik para pelancong ke China dari dalam dan luar negara. Berjuta-juta rakyat China dari seluruh wilayah akan menziarah pada setiap tahun di makam Mao Zedong di Tiananmen Square di Beijing.

Deng Xiaoping pada tahun 1985 dan Jawatankuasa Pusat pada tahun 1994 memutuskan untuk memulakan pelan pendidikan patriotik yang lebih kukuh, dan kerajaan China pada tahun 2005 melancarkan dasar baharu untuk mendidik rakyat tentang rev.o.lusi masa lalu negara mereka, dan bagi mempromosikan pelancongan di berbagai provinsi di China.

Apa yang dikenali oleh para pelancong luar sebagai Red Tourism melibatkan pakej lawatan ke tempat-tempat warisan bersejarah Komunis China. Atau secara ringkasnya, inisiatif kerajaan China yang berterusan menggalakkan pemuliharaan budaya kebangsaan itu kebanyakannya adalah bertujuan untuk dijadikan sebagai alat pendidikan dan propaganda patriotik demi kepentingan dan kelangsungan pemerintahan Parti Komunis China itu sendiri.

Sebagai tambahan, sebarang cubaan yang dilaksanakan selepas Rev.o.lusi Kebudayaan dan semasa fasa pemulihan China untuk menghidupkan kembali budaya tradisional telah dimotivasikan secara ekonomi. Budaya Cina Han yang berusia ribuan tahun dan sejarah Parti Komunis adalah berbaloi untuk dipertahankan sekiranya itu dapat memberi penekanan kepada identiti orang Cina, bahkan sekaligus memupuk semangat nasionalisme.

Bukan itu sahaja, ia juga dapat menjana peningkatan dan keuntungan dalam ekonomi China. Industri pelancongan tidak pernah wujud di China sebelum dan semasa era Mao Zedong tetapi perlahan-lahan mula berkembang menjadi industri yang paling menyumbang kepada peningkatan ekonomi. Sebelum dunia dilanda wabak Covid-19, lebih daripada 100 juta orang China melancong ke luar negara setiap hari.

Namun, tindakan kerajaan Republik Rakyat China yang mengutip secara rawak memori kebudayaan untuk menggunakannya sebagai alat politik atau ekonomi tidak meninggalkan banyak ruang bagi masyarakat Cina untuk mengembangkan budaya asli dengan sendiri. Di samping itu, kawalan, had, dan garis panduan yang ditetapkan Parti Komunis China masih mempengaruhi kehidupan berbudaya masyarakat Cina. Seni, buku, media berita dan internet dikenakan kawalan dan tapisan yang ketat, tetapi, kepercayaan agama, tradisi, dan adat dibenarkan dengan syarat tidak bertentangan dengan prinsip Parti Komunis China atau menjadi ancaman kepada negara dan masyarakat.

Bagaimanakah bentuk ciri dan nilai kebudayaan China lama yang berbaloi untuk diangkat adalah persoalan ideologi yang masih sedang diperdebatkan di China, terutamanya dalam melihat kebangkitan semula idea-idea konfusianisme kuno. Kerajaan China yang dipimpin oleh presiden Xi Jinping hari ini amat menggalakkan kebangkitan konfusianisme dikembalikan tetapi para veteran yang lebih tua dan berpengalaman di dalam parti masih lagi melihat ia bertentangan dengan ideologi komunisme di China.

Apakah jenis kebudayaan China yang dibangunkan hasil dari interaksi antara memori sejarah, propaganda politik dan sering didorong oleh kepentingan ekonomi masih belum dapat dilihat. Apa yang pasti adalah beberapa kerosakan yang dilakukan semasa Rev.o.lusi Kebudayaan tidak akan dapat lagi dipulihkan, contohnya, sisa rangka jena.zah Maharaja Wangli bersama rangka isterinya yang memerintah semasa zaman Dinasti Ming, telah dibakar hingga mus.nah selepas Red Guards menjarah kompleks pemakaman Dingling di Beijing.

Mao Zedong mengheret China ke kancah pergo.lakan selama sepuluh tahun dan menghadapi kon.flik dalaman, dianggarkan kira-kira lapan juta orang terkor.ban dalam kekacauan politik, ekonomi dan sosial. Walaupun China mengalami perkembangan ekonomi yang pesat selepas Rev.o.lusi Kebudayaan, sepuluh tahun tanpa kestabilan yang membantutkan perkembangan masyarakat China telah meninggalkan jurang dalam pendidikan dan ilmu pengetahuan mengenai sejarah dan budaya China yang tidak akan dapat ditebus lagi. Hari ini majoriti anak muda China sudah tidak tahu bagaimana hendak menulis dan membaca teks bertulisan karakter Cina.

Banyak tempat bersejarah mu.snah secara kekal, tokong-tokong dirobohkan, buku dan gambar dihapuskan. Mungkin tempat yang paling berbudaya adalah tempat di mana saki baki tentera Kuomintang yang dikalahkan tentera Komunis pada penghujung Pe.rang Saudara China kemudian melarikan diri, iaitu Taiwan atau Republik China.

Kerana Chiang Kai-shek telah mencuri sekitar 600,00 artifak bersejarah dan hasil karya seni terutamanya dari istana imperialis dan membawanya ke Taiwan. Ia merupakan satu tindakan yang amat berisiko tinggi, tetapi telah menyelamatkan mereka dari kekaburan identiti seperti yang dihadapi oleh rakyat di tanah besar semasa Rev.o.lusi Kebudayaan.

Sehingga hari ini, kesemua artifak dan karya seni kebudayaan China silam ini dipamerkan di Muzium Istana Nasional Taiwan dan ia dibuka untuk kunjungan orang awam dan pelancong luar negara, termasuklah pelancong dari Tanah Besar China yang sedang dikawal pemerintahan komunis.

Apa yang telah dilakukan oleh Kuomintang itu mungkin boleh dilihat seakan-akan sama seperti apa yang pernah dilakukan oleh saki baki kuasa Empayar Uthmaniyah, di mana mereka telah membawa lari banyak relik dan barangan peninggalan Nabi Muhammad S.A.W ke Turki semasa kebangkitan pengaruh Wahabi di tanah Arab.

Walau bagaimanapun, kita boleh melihat dengan jelas jurang perbezaan di antara negara China yang berada di bawah pemerintahan komunis hari ini berbanding negara kita yang merupakan sebuah negara dengan sistem raja berperlembagaan yang demokratik. Kita berterusan gagal segagalnya dalam usaha melindungi dan memulihara nilai-nilai kebudayaan dan tapak warisan bersejarah negara kita.

Usahkan hendak memulihara, hendak menerbitkan sebuah filem bersejarah yang berkualiti pun kita tidak berani. China mengeluarkan berpuluh-puluh filem mengenai sejarah bangsanya saban tahun manakala kita masih lagi perlu berkira-kira mengenai kos dan terpaksa bertoleransi atas nama retorik keharmonian.

RUJUKAN:

Stanzela, Angela. (2016). Chinese culture after the Cultural Rev.oluti.on.


Durbar – Sidang Agung Bangsa Melayu

Durbar berasal daripada
perkataan Urdu Parsi ‘Darbar’ yang bermaksud istana raja. Dalam konteks sejarah
negara kita, Durbar merujuk kepada perhimpunan atau perjumpaan yang dihadiri
oleh sultan di Negeri-Negeri Melayu Bersekutu (NNMB) serta pegawai-pegawai yang
mewakili kerajaan imperialis British. Pada ketika itu, Durbar dianggap sebagai
menyuarat kelas tertinggi dalam carta negara kerana ahli-ahli yang
menghadirinya bukan calang-calang jawatan. Durbar juga adalah perintis utama
kepada tertubuhnya Majlis Raja-Raja Melayu seperti yang kita lihat pada hari
ini.

Seperti yang sedia
maklum, NNMB merupakan gabungan negeri Selangor, Pahang, Negeri Sembilan dan
Perak yang mempunyai Residen sebagai ‘penasihat’ utama sultan. Masalah timbul
apabila sistem pentadbiran antara negeri yang tidak selaras dan memerlukan
British melakukan penyelarasan yang segera. Maka, Durbar telah diusulkan oleh
Pesuruhjaya Tinggi NNMB pada waktu itu, Frank Swettenham.

Menerusi catatan  Frank Swettenham, dia menganggap pembentukan
Durbar sebagai sebuah kejayaan yang amat mustahil. Hal ini kerana baginya bukan
sesuatu yang biasa apabila semua sultan-sultan dapat duduk semeja dalam satu
upacara bersama. Baginya, kesudian para sultan untuk berkumpul merupakan satu
detik bersejarah dalam kalangan bangsa Melayu.

Usul penubuhan Durbar telah diutarakan sejak tahun 1896 lagi. Namun mesyuarat pertama tidak dapat dilakukan pada tahun yang sama akibat kesihatan Sultan Abdul Samad (Selangor) yang gering pada ketika itu memaksa mesyuarat ditangguhkan. Apabila keadaan mengizinkan, maka pada tanggal 13 Julai 1897 berlansungnya persidangan Durbar pertama yang berlansung selama empat hari. Rakyat Malaysia secara umumnya wajar mengingati tarikh bersejarah ini kerana peristiwa inilah yang menggambarkan sikap diplomasi para pemimpin kita dalam menyikapi sikap British yang angkuh menjarah tanah air kita. Malah, kebijakan dalam berdiplomasi jugalah yang memberikan kita kemerdekaan negara 60 tahun selepas Durbar pertama.

Durbar yang pertama telah
diadakan di Istana Negara, Kuala Kangsar, Perak. Sebab utama mengapa British
memilih Kuala Kangsar sebagai tuan rumah adalah kerana mereka meyakini akan
kesediaan Sultan Idris (Perak) dalam menerima jemputan. British juga selalu
meminta nasihat dan pendapat Sultan Idris dalam soal polisi dan pentadbiran
negeri, seterusnya menjadikan baginda sebagai raison d’etre. Bukan calang-calang ya baginda sultan!!

Durbar pertama dihadiri
oleh empat orang sultan negeri; Sultan Idris (Perak), Sultan Ahmad (Pahang),
Sultan Abdul Samad (Selangor) dan Tuanku Muhammad (Negeri Sembilan). Manakala
British diwakili oleh Charles Mitchel (Gabenor NNS), Frank Swettenham
(Pesuruhjaya Tinggi NNMB), Hugh Clifford (Pahang), JP Rodger (Selangor) dan
Treacher (Perak). Negeri Sembilan pada waktu itu tidak mempunyai residen akibat
kematian penyandangnya, Martin Lister.

Pada Durbar pertama,
tidak banyak hasil signifikan yang memberi kesan secara lansung terhadap
pentadbiran British. Sidang tersebut hanya bertujuan untuk memperlihatkan
kepada para raja Melayu tentang struktur pentadbiran dan birokrasi dalam NNMB.
Di samping itu, para sultan juga membincangkan perihal kepentingan orang Melayu
dan agama Islam.

Sultan
Idris Tunjuk Taring

Durbar kedua telah
diadakan pada tahun 1903 di Kuala Lumpur, pusat pentadbiran NNMB. Untuk
menjayakan persidangan agung ini, British telah memperuntukkan RM80000.
Persidangan berlansung selama empat hari. Tidak seperti Durbar yang pertama,
kali ini para raja telah menyuarakan pandangan dan signal yang jelas terhadap
pentadbiran British.

Frank Swettenham juga menyebut bahawa Durbar kedua menyaksikan ketokohan Sultan Idris yang tanpa selindung mengutarakan menyatakan kegusaran baginda. Sultan Idris dalam ucapannya ketika sidang menyebut bahawa baginda terus-terang tidak percaya akan kata-kata orang putih. Baginda juga menyatakan ketidakpuashatian dengan menuntut agar lebih ramai orang Melayu diserap masuk ke dalam perkhidmatan awam dan dilantik memegang jawatan-jawatn penting. Kata baginda lagi bahawa British bersikap pilih kasih dengan meminggir dan memandang rendah terhadap keupayaan orang Melayu.

Tidak cukup dengan itu, baginda Sultan Idris juga membantah dengan tegas akan idea penggabungan NNMB dengan berkias bahawa tiada dua nakhoda dalam satu kapal. Pada ketika itu, British mula menunjukkan minat dengan idea kesatuan yang akhirnya melahirkan sistem pentadbiran Malayan Union yang dibantah keras oleh orang Melayu. Baginda juga tanpa segan-silu mengingatkan kepada British akan isi Perjanjian Pangkor yang menyatakan Residen Jeneral hanya bertindak sebagai penasihat sultan sahaja. Hal ini memandangkan penasihat seolah-olah bertindak di luar batasan kuasa apabila sering menggunakan paksaan terhadap sultan. Tuanku Muhammad juga tidak ketinggalan dalam tuntutan baginda yang meminta agar British menjadikan Bahasa Melayu sebagai bahasa rasmi dalam urusan kerajaan. Namun idea ini dibantah oleh Treacher dengan alasan Bahasa Inggeris telah menjadi bahasa komunikasi dalam kalangan penjawat awam.

Durbar telah dimansuhkan
oleh pihak British dengan penubuhan Majlis Mesyuarat Persekutuan pada tahun
1909. Hal ini berlaku apabila British melakukan susun atur dengan menuntut
keterlibatan para sultan dari negeri-negeri lain. British sedar akan
kepentingan suara raja Melayu yang menjadi suara rasmi bangsa dalam
memperjuangkan nasib orang Melayu pada ketika itu. British juga sentiasa
berhati-hati dalam membuat polisi agar segala tindak-tanduk mereka selari
dengan hasrat para sultan. Oleh itu, hubungan Istana-British sentiasa
dipelihara dan dijaga sebaik yang mungkin.

Istilah ‘Raja Dan Rakyat
Berpisah Tiada’ amat sinonim dengan realiti peradaban tamadun Melayu. Dahulu,
para raja, ulama, panglima dan rakyat jelata bersatu-padu berjuang melawan
musuh penjajah. Mereka juga berjuang dalam mengukuhkan identiti Melayu agar
yang tidak pupus dek polisi dan dasar penjajah yang mahu melunturkannya. Hingga
kini, identiti Melayu yang diangkat menjadi simbol nasional telah ditentang
dengan hebat oleh puak-puak yang tertentu.

Pastinya tindakan mereka
ini umpama mencabuli perjuangan para leluhur kita. Ia juga adalah suatu bentuk
pengkhianatan terhadap negara dan bangsa secara seluruhnya. Sikap dan pemikiran
kita sebagai rakyat yang bebas perlu seiring dalam menyambut kemerdekaan negara
yang memasuki ulang tahun ke-62. Bak kata Altimet ‘ dah merdeka di jasad, harus
bebas di akal’.

RUJUKAN:

Asal-usul majlis durbar.
Retrieved from http://www.majlisraja-raja.gov.my/index.php/bm/component/content/article/8-kategori/21#section=p2

Riwayat duli yang maha
mulia almarhum paduka seri sultan idris murshidul adzam shah tokoh kesultanan
melayu yang intelektual. Retrieved from https://wangsamahkota.wordpress.com/2010/06/19/riwayat-duli-yang-maha-mulia-almarhum-paduka-seri-sultan-idris-murshidul-adzam-shah-tokoh-kesultanan-melayu-yang-intelektual/

Persidangan Raja-Raja
Melayu DURBAR Kedua. Retrieved from https://pekhabar.com/h-i-d-s-persidangan-raja-raja-melayu-durbar-kedua/


Organisasi-Organisasi Yang Dikatakan Memperjuangkan Hak Asasi Manusia

Perjuangan hak asasi manusia berlaku di seluruh dunia. Tidak dinafikan terdapat perlanggaran hak asasi manusia yang berlaku di mana-mana sahaja, sama ada negara maju atau negara membangun, negara kaya atau miskin. apabila ada golongan yang melanggar hak asasi manusia, maka aka nada juga golongan yang bangkit untuk mempertahankan hak tersebut. Namun begitu, dalam memperjuangkan hak asasi manusia ini, pasti akan wujud pelbagai cabaran dan dugaan daripada pelbagai pihak yang tidak bersetuju dengan perjuangan mereka. Pejuang hak asasi kebiasaannya menerima tentangan agar memberhentikan perjuangan mereka, atau menerima ugutan dan ancaman melibatkan keselamatan diri sendiri, ahli keluarga, sanak saudara, atau mereka yang terdekat dengan pejuang hak asasi tersebut. Jadi bagaimana pejuang hak asasi atau pertubuhan yang memperjuangkan keadilan hak asasi ini boleh meneruskan usaha mereka menuntut keadilan dan hak tertentu dengan ancaman yang ada dalam kehidupan mereka?

Dari sudut antarabangsa, telah diwujudkan satu deklarasi peringkat dunia yang memperuntukkan bahawa setiap pejuang hak asasi manusia ini dilindungi dari segi undang-undang. Pertubuhan Bangsa-bangsa bersatu (PBB) atau United Nations (UN) telah mengambil inisiatif untuk menjaga hak individu atau pertubuhan yang memperjuangkan hak asasi manusia ini daripada turut menjadi mangsa dalam isu yang mereka perjuangkan. Jadi, pada 9 Disember 1998, telah diwartakan satu deklarasi yang memperjuangkan juga hak dan nasib pejuang hak asasi manusia ini. Deklarasi ini digelar United Nations Declaration on the Right and Responsibility of Individuals, Groups and Organs of Society to Promote and Protect Universally Recognized Human Rights and Fundamental Freedoms, atau secara ringkasnya dikenali sebagai Declaration on Human Rights Defenders. Pelaksanaan deklarasi yang membela pejuang hak asasi manusia ini secara tidak langsung memberi sokongan moral yang positif terhadap mereka yang berjuang membela hak asasi manusia untuk meneruskan usaha mereka dengan sokongan undang-undang di belakang mereka.

Declaration For Human Rights Defenders

Deklarasi yang membela pejuang hak asasi manusia ini menunjukkan kepentingan usaha untuk membela hak asasi manusia dan pengiktirafan dunia terhadap usaha yang dilakukan. Mengikut beberapa laman sesawang perjuangan hak asasi manusia seperti International Service for Human Rights (http://www.ishr.ch) atau United Nations Human Rights Office of The High Commissioner (http://www.ohchr.org), Declaration for Human Rights Defenders ini memperuntukkan beberapa asas penting yang perlu dijaga oleh setiap pejuang hak asasi manusia iaitu:

• The right to be protected;
• The right to freedom of assembly, and of association;
• The right to develop and discuss new human rights ideas and to advocate for their acceptance;
• The right to criticise government bodies and agencies and to make proposals to improve their functioning;
• The right to provide legal assistance or other advice and assistance in defence of human rights;
• The right to unhindered access to and communication with non-governmental and intergovernmental organisations, and international bodies;
• The right to access resources for the purpose of protecting human rights, including the receipt of funds from abroad.

Hak yang dicatat di dalam deklarasi ini diperkuatkan lagi dengan usaha United Nations (UN) menubuhkan satu badan khas yang diberi mandat untuk mengawasi dan memberi tekanan kepada pihak yang mengabaikan pelaksanaan hak asasi manusia serta perlindungan terhadap pejuang hak asasi tersebut. Badan khas ini dikenali sebagai Special Rapporteur on Human Rights Defenders. Rasionalnya penubuhan badan ini adalah kerana terdapat segelintir pihak berkuasa yang melanggar hak asasi manusia mengabaikan usaha yang dilakukan oleh pejuang hak asasi manusia disamping menghukum pejuang-pejuang tersebut dengan hukuman seperti penjara, seksaan secara psikologi dan fizikal, bahkan ada yang sanggup membunuh pejuang hak asasi tersebut.
Pertubuhan Perjuangan Hak Asasi Manusia

Berikut disertakan beberapa nama pertubuhan yang aktif dan rancak memperjuangkan hak asasi manusia di seluruh dunia. Pertubuhan-pertubuhan ini mempunyai latar belakang dan organisasi tersendiri mengikut objektif masing-masing, namun mempunyai tujuan yang sama iaitu giat memperjuangkan pelbagai isu berkaitan hak asasi manusia.

1. United Nations (UN)

Di peringkat antarabangsa, Pertubuhan Bangsa-bangsa Bersatu (PBB) atau dikenali sebagai United Nations (UN) merupakan satu badan penting yang bertanggungjawab menguruskan dan memperjuangkan pelbagai isu melibatkan pelbagai negara di seluruh dunia, termasuklah hak asasi manusia. Walaupun ada sesetengah pihak menolak United Nations sebagai badan pejuang hak asasi manusia kerana tugas dan tanggungjawab yang dipegang mereka terlalu besar, tetapi tidak dinafikan United Nations juga memainkan peranan penting dalam memperjuangkan hak asasi manusia serta hak pejuang yang membela hak asasi manusia. Usaha pertubuhan United Nations mewujudkan United Nations Human Rights Council (UNHRC) , The United Nations Commission on Human Rights (UNCHR) dan banyak lagi menunjukkan bahawa United Nations memainkan peranan penting dalam menjaga hak asasi manusia di peringkat globalisasi.

2. Amnesty International (AMNESTY)

Amnesty International adalah salah satu badan bukan kerajaan yang sangat terkenal dalam memperjuangkan hak asasi manusia. Mengikut laman sesawang rasmi mereka iaitu www.amnesty.org, objektif penubuhan Amensty International adalah :

The stated objective of the organisation is “to conduct research and generate action to prevent and end abuses of human rights, and to demand justice for those whose rights have been violated”

Amnesty International mengambil tanggungjawab menyiasat dan mendedahkan apa-apa aktiviti yang melibatkan perlanggaran hak asasi manusia, menyokong mana-mana pertubuhan atau organisasi yang berusaha mendapatkan hak untuk kepentingan umum dan banyak lagi. Mereka mengumpul dana hasil sumbangan orang ramai daripada seluruh dunia, dan pihak pengurusan Amnesty telah menafikan bahawa mereka menerima sokongan kewangan daripada pemerintah beberapa negara tertentu untuk kepentingan politik pihak tersebut. Pihak Amnesty International telah mengeluarkan kenyataan bahawa setiap sumbangan yang diterima adalah untuk perjuangan hak asasi manusia semata-mata.

3. Human Rights Watch (HRW)

Mengikut laman sesawang rasmi Human Right Watch iaitu : ‘www.hrw.org’. Human Right Watch adalah satu pertubuhan bukan berasaskan keuntungan (non-profit organization) yang ditubuhkan pada 1978 dengan satu tujuan sahaja, iaitu memperjuangkan hak asasi manusia di seluruh dunia. Kumpulan Human Right Watch ini mempunyai ahli dan pekerja seramai 400 orang seluruh dunia, dan kebanyakannya terdiri daripada peguam, wartawan, ahli akademik serta petugas sukarela yang aktif di media massa dan media sosial dalam perjuangan mereka memartabatkan hak asasi manusia.

4. International Federation for Human Rights (FIDH)

International Federation for Human Rights merupakan satu lagi organisasi yang besar dalam perjuangan hak asasi manusia. Mengikut laman sesawang utama mereka, FIDH ini diasaskan pada 1922 selepas jatuhnya Tembok Berlin (Berlin Wall) dan telah dianggotai oleh beberapa pertubuhan pejuang hak asasi manusia daripada negara besar dunia seperti German dan Perancis pada waktu itu, lantas menjadi asas kepada kewujudan FIDH yang bersifat global sehingga kini.

1922: FIDH is founded by some twenty national organisations on the initiative of French and German member organisations. It is the first international human rights organisation. Its motto is: “Peace for human rights.

Selain memperjuangkan hak asasi manusia, fokus organisasi ini juga adalah membela mereka yang memperjuangkan hak asasi manusia. Selain itu, organisasi ini juga memperjuangkan hak bekas tentera yang cedera, hukuman bunuh sampai mati yang dipraktikkan di beberapa negara di benua Afrika, hak wanita dan lain-lain lagi dengan memberi sokongan dan bantuan dalam pelbagai bentuk seperti kewangan dan moral. Maklumat lanjut berkenaan organisasi ini boleh dirujuk terus melalui laman sesawang utama mereka iaitu : www.fidh.org.

5. Suruhanjaya Hak Asasi Manusia Malaysia (SUHAKAM)

Sebagai sebuah negara berdaulat, mempunyai rakyat berbilang kaum dan mempraktikkan keadilan dalam kehidupan rakyat, Malaysia juga mempunyai pertubuhan tersendiri yang giat memperjuangkan hak asasi manusia. Pada 1999, telah ditubuhkan satu suruhanjaya yang bertanggungjawab memantau dan memperjuangkan hak asasi manusia di bawah Akta Suruhanjaya Hak Asasi Manusia Malaysia 1999, Akta 597, selari dengan penglibatan Malaysia yang aktif dalam perjuangan hak asasi manusia di seluruh dunia melalui pertubuhan United Nation Commissions on Human Rights (UNCHR). Mengikut laman rasmi SUHAKAM iaitu www.suhakam.org.my, fungsi SUHAKAM sebagaimana dinyatakan dalam Seksyen 4(1) adalah seperti berikut:

a) Untuk memupuk kesedaran dan menyediakan pendidikan yang berhubung hak asasi manusia;
b) Untuk menasihati dan membantu Kerajaan dalam merumuskan perundangan dan arahan dan tatacara pentadbiran dan mengesyorkan langkah-langkah yang perlu diambil;
c) Untuk mengesyorkan kepada Kerajaan berkenaan dengan penandatanganan atau penyertaan dalam perjanjian dan suratcara antarabangsa yang lain dalam bidang hak asasi manusia;
d) Untuk menyiasat aduan berkenaan dengan pelanggaran hak asasi manusia.

Bagi rakyat Malaysia yang berminat untuk membincangkan sebarang itu berkaitan hak asasi manusia, boleh hadir ke pejabat utama SUHAKAM yang terletak di Menara Tabung Haji, Jalan Sultan Ismail Kuala Lumpur. Dengan berpegang pada visi dan misi ‘untuk mewujudkan satu masyarakat yang menghormati hak asasi manusia’, pastinya pihak SUHAKAM mengalu-alukan sebarang usaha yang menyokong perjuangan mereka memartabatkan hak asasi manusia.

6. Suara Rakyat Malaysia (SUARAM)

Selain SUHAKAM yang giat memperjuangkan hak asasi manusia di Malaysia, satu lagi pertubuhan yang memainkan peranan yang sama adalah Suara Rakyat Malaysia atau singkatannya SUARAM. Mengikut laman sesawang rasmi www.suaram.net, sejarah penubuhan SUARAM bermula pada 1987 selepas terjadi satu peristiwa yang dianggap melanggar hak asasi manusia di Malaysia. SUARAM dikatakan sebagai satu pertubuhan bukan kerajaan yang berpegang pada moto Working for Human Rights (“Bekerja untuk Hak Asasi Manusia”). Walaupun disertai oleh ramai bekas ahli politik, namun SUARAM bertegas mengatakan bahawa mereka bukan bersifat partisan atau menyebelahi mana-mana pihak. Mereka boleh dihubungi untuk sebarang perbincangan berkaitan isu hak asasi manusia di ibu pejabat mereka yang terletak di Petaling Jaya, Selangor.

Ini adalah antara 6 pertubuhan hak asasi manusia yang dapat dibawakan secara ringkas sebagai pengenalan kepada semua, dan tidak dinafikan banyak lagi pertubuhan yang memperjuangkan hak asasi manusia, Namun begitu, apa yang penting adalah kita harus menyedari bahawa di dunia ini pasti akan sentiasa wujud manusia yang menentang dan melanggar hak asasi manusia dengan tujuan atau kepentingan peribadi, dan wujud juga golongan yang akan memperjuangkan hak asasi manusia.

Sesungguhnya golongan yang memperjuangkan keadilan akan sentiasa bangun dan bangkit menentang segala kesalahan yang dilakukan tanpa mengira kaum, bangsa atau negara. Sebagai seorang manusia yang berakal dan waras, adalah menjadi satu tanggungjawab untuk kita menentang sebarang kemungkaran dan ketidak adilan dalam kehidupan, menggunakan nikmat akal yang diberi kepada kita untuk hidup aman damai bersama-sama tanpa sebarang konflik.

Rujukan

• https://www.fundsforngos.org/featured-articles/worlds-top-ten-human-rights-organisations/
• www.hrw.org
• http://hrlibrary.umn.edu/center/fellowshipguide/hrorgs.shtm
• www.fidh.org
• www.suhakam.org.my
• www.suaram.net


Pencarian Harta Karun Maharaja Terakhir Empayar Inca

Pada abad ke-16, Empayar Inca dilanda perang saudara antara Maharaja Atahualpa dengan saudaranya Huascar. Perang saudara ini melemahkan kerajaan itu sekaligus membuka peluang kepada Conquistador menakluk kerajaan itu. Ia juga menjadi pencetus kisah harta karun terkenal orang Inca, Llanganatis.

Walaupun berjaya menewaskan saudaranya itu, Atahualpa kemudiannya berjaya diakali oleh Conquistador Francisco Pizarro. Akibatnya, baginda dipenjarakan di sebuah istana di Cajamarca. Tetapi di sinilah, Pizarro mendapat tahu tentang kekayaan Inca yang melimpah-ruah termasuk logam bernilai berupa emas dan perak daripada Atahualpa.

Tetapi maklumat itu ada harganya. Sebagai tukaran kepada emas dan perak yang dimiliki, Conquistador perlu bersedia melepaskan baginda, Selepas bersetuju dengan perjanjian itu, Atahualpa mengarahkan seorang panglima tentera bernama Ruminahui untuk mengumpul emas dari seluruh empayar untuk dihantar kepada Pizarro.

Malangnya, Conquistador itu menyangka Ruminahui diutus untuk membebaskan maharaja Inca itu daripada tahanan mereka. Lantas, Pizarro mengarahkan Atahualpa dibunuh dengan mayatnya dibakar.

Sebaik mendengar berita tersebut, Ruminahui mengarahkan semua emas yang dikumpul disembunyikan di satu kawasan di utara Ecuador yang dikenali sebagai Llanganates, Walaupun beliau kemudiannya ditangkap oleh Conquistador, Ruminahui terus menyimpan rahsia lokasi Llanganates. Rahsia tersebut dibawa sehingga ke akhir hayatnya.

Llanganates merupakan satu kawasan banjaran gunung terpencil dengan ketinggian sekitar 2,500 hingga 4,500 meter di atas paras laut. Ia terletak di timur Lorong Gunung Berapi di mana kawasan tanah tinggi tengah Ecuador bercampur dengan kawasan hutan hujan Amazon yang tebal. Akibatnya, kawasan muka bumi Llanganates dianggap mencabar kerana ia sentiasa basah sepanjang tahun.

Misteri harta karun Llanganatis mula tercetus menerusi kisah seorang bishop bernama Jose Valverde. Valverde yang juga bishop pertama di Amerika Selatan bertuah kerana berkahwin dengan seorang wanita tempatan di Latacunga. Sebagai hadiah perkahwinan, bapa mentuanya Cacique de Pillaro membawanya ke satu kawasan di Llanganates.

Di situlah, de Pillaro menunjukkan apa yang didakwa sebagai harta karun Atahualpa yang hilang. Peristiwa yang berlaku 50 tahun selepas insiden Pizarro-Atahualpa ini menjadikan Valverde orang kaya dalam sekelip mata.

Apabila beliau berada di penghujung nyawa, beliau menulis panduan bagaimana mendapatkan harta tersebut agar dapat disampaikan kepada Raja Sepanyol ketika itu, Raja Philip II. Selepas membaca panduan yang dikenali sebagai ‘Derrotero de Valverde’ itu, satu ekspedisi diutus ke Ecuador. Bagaimanapun, ia berakhir dengan kegagalan terutama selepas seorang friar lemas di kawasan paya sekitar Llanganates.

Lebih 300 tahun selepas itu, kisah Valverde menggamit perhatian seorang ahli botani British bernama Richard Spruce. Spruce berada di Ecuador ketika itu bagi mencari pokok kuinin, ramuan utama untuk ubat demam malaria. Dari tahun 1849 hingga 1864, beliau merekodkan pelbagai jenis tanaman beracun dan bersifat halusinogen di Amazon serta 21 bahasa puak orang asli yang mendiami kawasan berkenaan.

Semasa di sebuah bandar bernama Banos, Spruce mendapat tahu tentang keterangan Valverde dan peta lokasi harta karun Llanganatis. Peta ini dikatakan dilukis oleh seorang ahli botani Sepanyol bernama Anastacio Guzman berpandukan petunjuk yang dinyatakan Valverde beberapa tahun selepas kematiannya. Kedua-dua maklumat ini diterbitkan dalam Journal of the Royal Geographic Society of London pada 1861.

36 tahun selepas ia disiarkan dalam Journal of the Royal Geographic Society of London, seorang pemburu harta karun mendakwa telah menemui harta karun Llanganatis. Barth Blake dan rakan kongsinya Leftenan George Edwin Chapman menggunakan manuskrip Spruce sebagai cara untuk sampai ke Llanganates.

Walaupun Chapman mati semasa dalam perjalanan, itu langsung tidak mematahkan semangat Blake. Sebaik tiba di lokasi yang dinyatakan, beliau mendakwa menemui harta karun berharga termasuk era Inca dan pra-Inca. Ini direkodkan menerusi siri surat antara Blake dengan rakan-rakannya di London.

Disebabkan jumlah harta yang terlalu banyak, beliau merancang untuk pulang ke New York terlebih dahulu sebelum kembali mendapatkannya pada kunjungan kedua. Bagaimanapun, hasrat Blake tidak kesampaian. Namanya selepas itu tidak lagi didengar dengan ada mendakwa beliau ditolak keluar dari kapal sebelum mati lemas.

Seabad kemudian, dua pendaki iaitu Joe Brown (Britain) dan Hamish MacInnes (Scotland) berharap dapat mengikut laluan Valverde sekaligus menemui harta karun Llanganatis. Bagaimanapun, ekspedisi pertama mereka berakhir dengan kegagalan pada 1979 akibat masalah kesihatan yang menimpa kumpulan yang diketuai Brown dan MacInnes serta lupa mendapatkan khidmat pemandu tempatan.

Cubaan kedua mereka pada 1980 juga berakhir dengan kegagalan. Kegagalan pendaki-pendaki Eropah mendengar nasihat pemandu tempatan mereka mengakibatkan perjalanan mereka bermasalah. Bagaimanapun, ia tidaklah berakhir dengan tangan kosong apabila sebahagian laluan dikatakan menuju ke kawasan lombong emas orang Inca.

Usaha terakhir mereka pada 1981 dianggap peluang terakhir menemui harta karun Llanganatis. Keghairahan mereka memburu harta karun Llanganatis atau lombong emas Inca mengakibatkan mereka terlupa membawa pakar arkeologi untuk memeriksa kawasan yang dinyatakan. Pada akhirnya, Brown dan MacInnes pulang dengan tangan kosong.

Selama bertahun-tahun, ramai orang mencuba nasib mencari harta karun milik Atahualpa itu. Tetapi semua percubaan mereka itu tidak berhasil. Sehubungan dengan itu, ramai menganggap kisah ini sebagai satu lagi mitologi sekelas dengan El Dorado atau Cibola.

RUJUKAN

Leigh-Howarth, J. (2022, 21 Mac). Lost Inca Gold: The Quest for the Llanganatis Treasure. Ancient-Origins.


Harumanis: Strategi Pembelian A+

Rakyat Malaysia seluruhnya mengetahui akan keberadaan sejenis buah dari kalangan buah-buahan tempatan yang berada nun jauh di utara. Harumanis acapkali diperbahaskan akan kepentingan hak bagi sesuatu komuniti. Namun mengapa kita selalu mencari perbandingan sedangkan persamaannya begitu manis untuk dikongsi bersama?

Seringkali para pembeli bertanya-tanya mengapa harga sekilo harumanis dari negeri Perlis Indera Kayangan ini begitu tinggi menggunung? Julat harga yang pernah berlaku di pasaran adalah sekitar RM18 hingga RM30 sekilo, malah mungkin lebih tinggi lagi.

Pun begitu, andai kita membedah kosnya satu per satu secara kasar, dalam usaha mendapatkan hasil buah yang optimum memerlukan kos yang agak tinggi. Kos diesel untuk mesin memotong rumput, kos untuk bahan-bahan seperti vitamin tumbuhan, baja, racun organik serta kos-kos asing seperti membina perparitan di ladang berada dalam lingkungan kepenggunaan setelah hasil jualan dituai.

Sungguhpun begitu, hasil dituai juga adalah rezeki. Amat wajar andai rezeki dikongsi bersama dan tidak menghalang yang lain untuk saling memiliki.

Jadi, bagaimanakah strategi pembelian harumanis pada harga berpatutan?

Pertama, elakkan membeli harumanis dengan orang tengah yang tidak kita kenali. Ramai pembeli yang mendapatkan harumanis menerusi orang tengah yang meletakkan cas upah yang tinggi. Contohnya dalam membeli tiga kilo harumanis pada harga RM20/kilo dan diletakkan cas RM10, nilai keseluruhan sudah mencecah RM70 berbanding hanya RM60 seandainya membeli secara terus dengan penjual, tidak termasuk kos penghantaran.

Kedua, pastikan pusat jualan yang betul seandainya membeli harumanis di negeri Perlis. Pusat jualan harumanis yang sebenar akan memberitahu anda bagaimanakah bentuk bucu buah yang hanya ada pada harumanis, umur buah yang dituai serta perbezaannya dengan buah-buah mangga yang lain. Ingat! Jangan ditipu oleh peniaga yang menyatakan itu adalah harumanis tetapi yang dijual hanyalah cakonan, sala mahupun nam dot mai.

Begitulah hendaknya bagaimana cara dalam mendapatkan harumanis yang harum, manis dan berbaloi dengan apa yang kita bayarkan. Sentiasalah menyokong industri buah-buahan seperti harumanis di Perlis khususnya dan buah-buahan tempatan seluruh Malaysia amnya. Semoga perkongsian ini bermanfaat sebagai rujukan kita bersama. InsyaAllah.

Fahim Mohd,
Pewaris Ladang Harumanis di Kampung Paya Kelubi, Bukit Keteri, Perlis.


Janji Bulan Bintang Politik Yang Memakan Diri

Janji bulan dan bintang merupakan perkara sangat biasa dalam lembah politik. Kalangan penguasa sanggup buat apa saja untuk mendapat dan mengekalkan kuasa. Tetapi dalam banyak-banyak parti, ada satu yang betul-betul kaki penipu. Parti ini jangankan salah titik perpuluhan. Semua benda pasal parti ini memang salah.

Sebelum kejatuhan Tsar Nicholas II, penyokong-penyokong Vladimir Lenin percaya pada janji komunisme. Usaha Lenin akhirnya membina sebuah negara iaitu Kesatuan Soviet. Dalam negara ini, hanya satu pihak saja yang berkuasa iaitu Parti Komunis Kesatuan Soviet (CPSU).

Selama 74 tahun, pihak CPSU menjaja azam untuk membina sebuah masyarakat komunis. Sistem ekonomi mereka berpiagamkan sosialis. Menurut Lenin, matlamat sosialisme adalah komunisme.

Maksudnya selama 74 tahun inilah kerajaan mereka menipu rakyat. Siang malam meratib komunisme-komunisme-komunisme macam satu pihak asyik zikir “najib najib najib”.

Asal terkepung saja, “komunisme!” Asal kuasa ditentang saja, “komunisme!” Mimpi buruk saja, “komunisme!”

Kerapuhan Pasca-Stalin

Kerajaan Soviet menghadapi masalah populariti selepas pemergian Joseph Stalin. Pada mata rakyat, Stalin adalah seorang yang sangat merbαhαyα. Akibat takut yang melampau, mereka berasa syukur dan lebih berani selepas beliau mαti.

Pengganti-pengganti Stalin tidak ditakuti sangat, lebih-lebih lagi dengan Georgy Malenkov yang bermuka budak-budak.

Nikolai Bulganin pula bertahan tiga tahun saja, diganti Nikita Khrushchev.

Seandainya ahli-ahli politik Soviet dengar cakap Khrushchev, barangkali Kesatuan Soviet itu sendiri masih wujud sampai hari ini. Khrushchev merupakan seorang yang cakap tidak serupa bikin dari awal lagi. Semasa jadi orang bawahan Stalin, beliau menjalankan kempen pembαsmiαn dibawah arahan Stalin (Taubman, 2003).

Tetapi selepas mendapat kuasa, beliau mengecam kempen ini selantang-lantangnya. Sampai ramai hadirin dalam Majlis Kongres tersebut boleh kata loya hingga muntah-muntah.

Ucapan panas ini sepatutnya diberi secara rahsia. Entah macam mana Shin Bet bagi pihak Israel mendapat isi kandungannya… dan dari Shin Bet menjadi perbualan dunia terutamanya di Barat.

Khrushchev cuba membυηυh pengaruh Stalin dalam politik Soviet. Tujuan beliau adalah untuk merangsangkan semula negaranya ke arah pembaharuan. Bagi beliau, Soviet takkan lama selagi mana berpaut pada komunisme. Ekonomi Soviet tidak mapan langsung untuk dibandingkan dengan pemacuan jentera-jentera kapitalisme dalam politik liberal. Mungkin beliau sudah membandingkan potensi Jerman Barat berbanding Jerman Timur.

Tetapi dalam politik Soviet, sesiapa saja yang ingin menjatuhkan (atau melunturkan) komunisme akan dicαηtαs secepat mungkin. Orang yang mencαηtαs sebenarnya tiada ingin pun untuk mengkhiαηαti. Sebaliknya, mereka cuba kemaruk kuasa. Dan Khrushchev pula banyak memungkiri janji.

Sudahlah menghina Stalin, beliau gagal membina ekonomi negara. Di hadapan Kongres Ke-22, Khrushchev mengisytihar bahawa Soviet akan menjadi sebuah negara komunis mutlak dalam masa 20 tahun.

Maksud “komunis” adalah sebuah masyarakat bebas darjat (tiada miskin kaya), bebas negara dan bebas wang. Ekonomi dipacu untuk memenuhi semua kehendak. Tidak perlu duit untuk beli apa-apa. Akan tetapi, prestasi ekonomi Soviet sepanjang 1960-an sememangnya buruk.

Pertumbuhan ekonomi semakin merudum, yakni daripada 6 peratus ke 5 peratus setahun. Kecekapan buruh pun sama, menjunam ke 4 peratus… begitu juga dengan kadar pelaburan dan permodalan.

Kalangan pembesar politik pula bukannya memberi sokongan. Mereka pula berasa tergugat. Mereka tidak mahu Soviet capai status “komunis” sepertimana Khrushchev mahu. Mereka sendiri merangka cara tersendiri untuk mencapai status tersebut (Dowlah & Elliot, 1997).

Jadi serigala-serigala di atas saling bercαkαrαη antara satu sama lain pada dasar janji… yang akhirnya membantut dan merencatkan kesihatan politik negara.

Akhirnya negara pun terburai. Bagi sesiapa yang ingin tahu secara lanjut tentang detik-detik terakhir sebelum pembubaran Soviet, kalian dijemput beli buku PUTIN: TSAR MODEN RUSIA. Dalam buku ini, banyak perkara dibentang untuk membolehkan kalian faham secara mendalam.

Putin: Tsar Moden Russia

RUJUKAN:

Dowlah, A., & Elliot, J. (1997). The Life and Times of the Soviet Socialism. Greenwood Publishing. Halaman 146.

Taubman, W. (2003). Khrushchev: The Man and His Era. W.W. Norton & Co. Halaman 99.


Rentap: Pejuang Menentang Penjajahan Brooke Di Sarawak

Libau Anak Ningkan.. mungkin nama itu tidak cukup untuk menggugat hati nurani kita kerana tiada siapa mengenali individu ini dengan nama tersebut. Namun jika dikatakan RENTAP sudah tentu umum mengetahui kepahlawan anak Iban ini yang berjuang berhabis-habisan menentang pemerintahan Brooke di Sarawak Kingdom suatu waktu itu.

Untuk mengetahui siapakah Rentap ini maka adalah molek untuk kita cuba mengenal salsilah keluarga bagi pahlawan unggul anak Iban ini memandangkan terlalu sedikit mengenai beliau yang kita ketahui.

Salsilah Keluarga Libau Anak Ningkan

Perlulah diketahui bahawa amat sukar untuk mencari salsilah sebenar Libau anak Ningkan kerana ianya tidak dapat dikesan melalui Tusut iaitu ilmu salsilah Iban yang boleh merujuk sehingga 25 keturunan generasi lampau. Kerana itu ramai pengkaji membuat andaian bahawa keturunan Libau anak Ningkan berasal dari Ulu Kapuas iaitu satu kawasan yang sememangnya permulaan mana-mana keturunan etnik Iban di Sarawak berasal.

Kerana kecelaruan ini, ramai yang mengatakan Libau dikatakan lahir sekitar tahun 1800-an dan apabila dilahirkan dibawa keluarganya untuk berhijrah dari Ulu Kapuas menuju ke Ulu Skrang mencari tanah pamah yang subur. Dan ada juga yang mengatakan bahawa Libau itu sendiri sebenarnya dilahir dan dibesarkan di Skrang.

Berdasarkan kepada geneologi yang ditulis di dalam sebuah buku karangan Chang Pat Foh melalui bukunya yang berjudul “Legends and The History Of Sarawak” yang diterbitkan pada tahun 1999 menceritakan bahawa salsilah keturunan Libau anak Ningkan ini bukanlah dari calang-calang orangnya. Malah keturunan juga sebenarnya telah mencatit nama-nama besar di dalam rentetan kalendar sejarah Sarawak sejak dari dahulu lagi.

Dikatakan ayah kepada Libau ini bernama Ningkan yang beristerikan seorang induk dara Iban bernama Imbong. Hasil perkahwinan mereka ini telah dikurniakan dengan 5 orang cahayamata yang bernama Libau anak Ningkan, Jarop anak Ningkan, Ringgit anak Ningkan, Lepo Anak Ningkan dan Serini anak Ningkan. Libau, Jarop dan juga Ringgit menetap di Skrang manakala Lepo pula telah berhijrah mendiami kawasan sekitar Sungai Ngemah iaitu salah satu cawangan sungai Batang Rajang. Adik perempuan Libau yang bernama Serini pula telah berhijrah untuk mendiami kawasan Sungai Muput, salah satu cabang Sungai Anap, Tatau, Bintulu.

Seperti pemuda Iban yang lain apabila dewasa, Libau juga mempunyai keinginan untuk berumahtangga dan beliau melangsungkan perkahwinannya dengan memilih seorang gadis bernama Sawai. Hasil perkahwinan Libau dan Sawai ini dikurniakan dengan seorang anak perempuan yang dinamakan Tambong. Kemudian kerana ingin mempunyai keluarga yang besar, akhirnya Libau dan Sawai telah mengambil anak saudara mereka iaitu Ensimai sebagai anak angkat mereka. Ensimai merupakan anak kepada adik Libau iaitu Ringgit. Dan Ringgit seperti juga Libau bukanlah calang-calang anak Iban kerana dia juga seorang “Bujang Berani” yang telah banyak memenggal kepala musuh sewaktu perang kayau.

Anak Libau yang bernama Tambong telah dijodohkan dengan seorang pemuda bernama Layang namun hasil perkahwinan mereka tidak dikurniakan dengan cahayamata. Demi untuk memeriahkan keluarga akhirnya kedua-duanya bersetuju untuk mengambil seorang anak angkat perempuan bernama Subang. Daripada Subang inilah adanya kaitan antara darah pahlawan apabila beliau berkahwin dengan Penghulu Dalam Munan anak Penghulu Minggat dari Awik, Sungai Krian.

Dan jika kita menyelusuri rentetan sejarah Sarawak kita akan pernah mendengar bagaimana seorang pegawai Kerajaan Sarawak Kingdom telah terbunuh dan kepalanya dipenggal iaitu Tuan Alan Lee ketika pertempuran di Lintang Batang berdekatan dengan Nanga Sekarang. Kepala Tuan Alan Lee berpisah dari badannya oleh menantu Libau itu sendiri iaitu suami kepada Tambong iaitu Layang.

Cucu menantu kepada Libau iaitu suami kepada Subang yang bernama Penghulu Dalam Munan juga bukan orang yang sembarangan kerana beliau juga seorang pahlawan yang terkenal. Cuma bezanya beliau adalah antara antara orang kepercayaan Rajah Charles Brooke yang menjadi peneraju utama di dalam perang Brooke terhadap orang Kayan-Kenyah di Ulu Belaga. Penghulu Dalam Munan juga antara orang yang memimpin bala tentera pro-Brooke di dalam menumpaskan penentangan yang dilakukan oleh Ngumbang dan Bantin, pemimipan Iban Ulu Ai.

Besan kepada Layang pula iaitu ayah kepada Penghulu Dalam Munan bernama Penghulu Minggat juga seorang yang berpengaruh di dalam komuniti Iban. Penghulu Minggat bersama-sama dengan Chulo Tarang adalah mereka yang memainkan peranan yang besar di dalam membantu Rajah Charles Brooke menghapuskan penentangan yang dimulakan oleh etnik Kayan-Kenyah dan Kejaman di Ulu Belaga. Pemberontakan Ngumbang dari Ulu Ai, Mujah Buah Raya di Ulu Julau dan juga Balang dan adiknya iaitu Enjop di Ulu Katibas.

Jika dilihat kepada nama-nama yang disebutkan ini sudah cukup membuktikan bahawa pahlawan unggul anak Iban pejuang Bangsa Sarawak ini bukanlah sembarangan orangnya sehingga memungkinkan setiap satu generasinya juga mencatitkan nama-nama besar di dalam kalendar sejarah Sarawak sejak dari dahulu lagi.

Libau anak Ningkan Digelar Dengan Nama “Rentap”

Suatu waktu dahulu ketika tradisi perang perluasan wilayah masih lagi dipraktikkan, sudah menjadi kebiasaan kepada mana-mana pahlawan Iban yang berjaya memenggal kepala musuh akan diberikan nama jolokan dan dari situlah nanti mereka akan digelar “Bujang Berani”. Untuk Libau anak Ningkan semuanya bermula apabila beliau mengetuai Iban Skrang dibawah pimpinan Orang Kaya Pemancha Dana Bayang menyerang satu perkampungan Melayu dan Kaum Cina di Pekan Pontianak.

Ketika itu, Libau merupakan “Tuai Serang” bagi ekspedisi Kayau tersebut. Di ketika di dalam perang itu, Orang Kaya Pemancha Dana Bayang dengan dibantu oleh Libau telah berjaya mengalahkan orang Melayu Pontianak dengan menyerang mereka di dalam perahu. Pada masa itulah Libau berjaya memenggal beberapa kepala musuh mereka.

Selain daripada itu Libau juga menjadi Tuai Perang bagi satu lagi perang kayau dibawah Orang Kaya Rabong. Kali ini Libau dikatakan menyerang kapal yang dimiliki oleh Sultan Pontianak. Pengikut-pengikutnya dari Saribas dan Skrang telah berperang tanpa mengenal erti takut biarpun pada ketika itu mendapat tentangan daripada tentera Sultan Pontianak yang mempunyai kelebihan daripada peralatan perang seperti meriam dan sebagainya. Di dalam perang ini, Libau dan juga pengikut-pengikutnya telah berjaya merampas meriam dan beberapa peralatan perang yang lain. Dan mereka kembali ke Skrang tanpa ada seorang pun daripada pihak pengikut Libau yang terkorban.

Oleh kerana kejayaan dan keberanian Libau ini di dalam perang kayau inilah beliau diangkat menjadi “Bujang Berani” dengan gelaran Rentap yang bermakna ensumbar di dalam bahasa Iban. Selain itu beliau juga dikenali dengan jolokan Libau Panggau Dara, Rentap Tanah Kudi Menoa. Rentap juga adalah Tau Serang, Tau Kayau, Tau Mulau yang sebaris dengan pahlawan-pahlawan Iban yang dikenali sebagai Raja Berani Saribas dan Skrang yang lain.

Perang Rentap Keatas Pemerintahan Brooke

Kemunculan penentangan yang dipelopori oleh Rentap di Skrang telah memeningkan kepala pemerintahan Brooke pada masa itu. Dan oleh kerana itulah Rentap dilabelkan oleh pemerintahan Brooke sebagai “lanun” malah kesemua penentang-penentang pemerintahan Brooke di bumi Sarawak juga dilabelkan lanun. Dan atas kempen memerangi lanun itulah Brooke telah menggunakan segala pengaruhnya untuk mendapat sokongan dari armada laut Kerajaan Mahkota British dan kerana itulah kita mendengar nama-nama seperti Sir Henry Keppel dan ramai lagi yang mewarnai kalendar sejarah Brooke di Sarawak suatu waktu dahulu.

Di dalam sebuah buku yang bertajuk “The History of Iban Settlements Around Kuching City, Sarawak tulisan daripada Pah Foh Chang yang diterbitkan pada tahun 2006 yang sebenarnya berlandaskan kepada penceritaan sebenar daripada generasi keenam Rentap Libau iaitu Subang anak Dunggau ada menceritakan bahawa sememangnya Rentap Libau membenci Brooke. Ini kerana Rentap mengetahui rancangan buruk Brooke yang ingin mengambil tanah orang Iban di Skrang dan Saribas. Selain daripada sikap Brooke yang telah mengenakan cukai-cukai yang tinggi ke atas penduduk tempatan juga membuatkan dia membenci pemerintahan Brooke di bumi Sarawak Kingdom pada masa itu.

Kemuncak kepada kebencian Rentap Libau keatas pemerintahan Brooke dilunaskan apabila pada tanggap 19hb Ogos 1844, perang Rentap ke atas Brooke di Skrang bermula. Itulah perang pertama Rentap ke atas Rajah Brooke yang melibatkan ribuan perahu daripada pengikut Rentap Libau. Di dalam perang ini, Rentap berjaya mengalahkan armada tentera Sarawak Kingdom dibawah Brooke dengan berjaya mengorbankan 29 orang dan 56 orang yang lain tercedera di pihak Brooke.

Brooke yang tidak mahu menerima kekalahan keatas Rentap telah mula mengatur strategi untuk memerangi kebangkitan Rentap Libau dan pengikutnya di Skrang dan Saribas. Tanggal 24hb Julai 1849, Brooke membawa armada tentera laut yang lebih besar dengan menyerang Skrang dan Saribas. Kapal perang Brooke yang bernama H.M.S Royalist, H.M.S Ranee serta 80 buah lagi kapal-kapal kecil digunakan oleh Brooke bagi memperkuatkan armada perangnya. Walaupun dengan armada perang yang besar, sedikit pun Rentap Libau bersama-sama dengan orang kuatnya seperti Abang Apong dan Linggir Mali Lebu goyah walaupun mereka sebenarnya mereka diserang hendap oleh Brooke.

Pada 31 Julai 1849, pertempuran paling besar pernah dicatatkan di dalam kalendar perang di Sarawak yang dikenali sebagai Perang Beting Marao pun bermula. Menurut sejarahnya hampir 500 orang pengikut Rentap terbunuh di dalam pertempuran tersebut tetapi sesuatu yang menjadi kejayaan kepada Rentap kerana tiada seorang pun pemimpin di bawah Rentap yang terkorban malah mereka telah berjaya menyelamatkan diri menyusun strategi perang yang lebih kuat untuk memerangi Brooke pada masa hadapan.

Rentap dan pengikutnya telah berundur sehingga ke Bukit Sadok dan membina sebuah kubu di sana. Brooke pula sebagai persediaannya telah menghantar Arthur Crookshank untuk membina Fort James di Lingga. Pembinaan Fort James di Lingga yang merupakan persimpanan Sungai Skrang dan Batang Lupar telah banyak menyusahkan rakyat di kawasan berhampiran. Hakikatnya tujuan Brooke membina Fort James di Lingga adalah semata-mata untuk menyekat bantuan yang akan Rentap dapati daripada sekutunya seperti Linggir.

Kebencian Rentap semakin memuncak kepada Brooke dan akhirnya pada tahun 1852, Rentap memutuskan untuk menyerang dan mengalahkan Brooke di Lingga. Selepas menyerang Lingga, Rentap dan pengikutnya diam seketika untuk menyusun strategi peperangan yang lebih utuh. Pada masa inilah Brooke menghantar perutusan kepada Rentap untuk Brooke dan Rentap duduk semeja berdiskusi iaitu untuk satu perundingan damai. Tetapi malangnya Rentap tidak pernah mengagungkan ketuanan Brooke di Sarawak Kingdom dan beliau menolak dengan sekeras-kerasanya.

Pada tahun 1853, satu serangan hendap telah dilakukan oleh Rentap dan pengikut-pengikutnya di Nanga Skrang. Kali ini Rentap berjaya menenggelamkan sebuah kapal perang milik Brooke . Di sini juga kepala Alan Lee, seorang penjawat Inggeris di Lingga bercerai dari badan oleh menantu Rentap yang bernama Layang. Selesai membuat serangan hendap itu, Rentap dan pengikutnya berundur kembali ke Bukit Sadok.

Bagi menghalang orang lain membantu Rentap dan menjadikannya lebih kuat, sekumpulan askar dihantar Brooke ke merata tempat untuk menahan mereka disyaki membantu pahlawan Iban itu. Pada Ogos 1845, tentera Brooke berjumlah 7,000 anggota mara selama dua hari untuk menyerang kubu Rentap di Sungai Lang, Skrang dengan menggunakan senjata api manakala pasukan Rentap menyerang balas menggunakan meriam.

Pada sebelah petang, wanita dan kanak-kanak kelihatan meninggalkan kubu Rentap melalui belakang bukit diikuti pahlawan Iban yang lengkap berpakaian perang mengundurkan diri dari kota itu menuju Bukit Sadok dengan membawa Rentap yang tercedera. Brooke bagaimanapun tidak meneruskan serangan ke Bukit Sadok, ini membolehkan Rentap menguatkan kedudukannya di puncak Gunung Sadok dengan membina kubu atau Kuta Rentap dan kecerunan curam menjadikan kubu itu hampir mustahil dihampiri musuh.

Beliau kemudian menggelar dirinya seorang pemerintah dengan gelaran Rajah Ulu atau Raja Ul dan menjadikan Bukit Sadok pusat kepada semua penduduk tempatan yang menentang pemerintahan Rajah Brooke. Berikutan kedudukan Rentap bertambah kuat, Brooke melancarkan ekspedisi bagi memusnahkan kekuasaannya.

Rajah Brooke telah menghantar 3 ekspedisi penting di dalam perang dengan Rentap iaitu pada 7 Jun 1857, Ekspedisi Sadok Pertama dilancarkan Rajah Brooke bertujuan memusnahkan semua kawasan pertanian sekitar Bukit Sadok untuk memutuskan bekalan makanan pengikut Rentap. Pasukan Brooke berjaya mendaki hingga ke puncak Gunung Sadok yang sama tinggi dengan kubu Rentap di puncak Bukit Sadok untuk melihat dan melancarkan serangan ke kedudukan musuh.

Dengan kekuatan 4,000 askar, Brooke tidak dapat menawan Kota Rentap kerana dibina menggunakan kayu belian keras yang tidak dapat ditembusi peluru dan angkatan Rentap juga mempunyai senapang, meriam dan pistol kuno yang dirampas ketika menyerang Allan Lee, di Lintang Batang pada 1853 itu turut digunakan. Pasukan Brooke ditimpa hujan lebat selama lapan hari di puncak Gunung Sadok dan akhirnya memutuskan berundur dalam ekspedisi yang gagal sepenuhnya.

Ekspedisi Kedua pula bermula pada Ogos 1858. Ekspedisi kedua dilancarkan adalah untuk menghapuskan kuasa Rentap dengan membawa senjata ” Six-Pounder gun” yang mampu menembak lima puluh peluru ke Kota Rentap. Ekspedisi kali ini turut gagal, kerana senjata itu tidak mampu menembusi dinding Kota Rentap yang kukuh dan Brooke terpaksa segera berundur selepas dibalas dengan serangan bertubi-tubi menggunakan sumpit beracun, lontaran batu dan tembakan senjata api.

Pada September 1861, Brooke melancarkan Ekspedisi Ketiga Sadok yang lebih besar dengan menggunakan tenaga buruh untuk membuat jalan di hutan, sepasukan askar Negro yang terlatih dalam pertempuran jarak dekat serta senjata penembak roket, Six-Pounder Gun dan meriam yang digelar “Bujang Sadok”. Selepas sampai di puncak Gunung Sadok, keesokan paginya, serangan dilancarkan ke Kota Rentap dan berlaku berbalas serangan menggunakan meriam antara Bujang Sadok dengan Bujang Timpang Berang yang dimiliki Rentap.

Malangnya, salah seorang pengendali meriam Rentap terkena tembakan dari Bujang Sadok dan darahnya membasahkan serbuk letupan menyebabkan Bujang Timpang Berang tidak berfungsi dan kelebihan Bujang Sadok digunakan untuk memusnahkan dinding keras Kuta Rentap.

Selepas melancarkan serangan bertali arus pada ekspedisi terakhir Brooke berjaya menawan dan membakar Kota Rentap pada 28 Oktober 1861, Rentap dan pengikutnya berundur ke Bukit Lanjak, Skrang sehingga Entabai, Kanowit dan Julau. Rentap yang enggan menyerah kalah, meninggal dunia akibat sakit tua di Bukit Sibau, sekitar 1870.

“Only Dayaks Can Kills Dayaks”

Di dalam menyelusuri sejarah pahlawan unggul ini sudah tentu kita tidak boleh tidak membicarakan mengapa Rentap Libau yang tidak pernah tunduk kepada Brooke ini akhirnya menemui kegagalan di dalam usahanya mengusir Brooke dari bumi Sarawak suatu waktu dahulu. Kenyataan pahit yang harus ditelan kita semua sebagai bangsa Sarawak adalah apa yang diperkatakan oleh Brooke sendiri iaitu “Only Dayaks Can Kills Dayaks”. Perumpamaan ini merujuk kepada betapa Brooke telah mengetahui kelebihan masyarakat Dayak Sarawak namun pada masa yang sama juga mengetahui kelemahan kita sendiri.

Di dalam rentetan perang Brooke ke atas Rentap juga, beliau telah menggunakan kaedah yang sama iaitu memerangi Rentap dan menjadikan etnik Iban serta etnik pribumi yang lain turut memerangi Rentap. Perlulah diketahui lama sebelum kedatangan Brooke, etnik Iban sudah pun bermusuhan antara satu sama lain. Di sini etnik Iban Skrang dan Saribas saling bermusuhan dengan Iban Undup, Banting dan Lingga serta Sebuyau.

Apabila kedatangan Brooke ianya semakin parah dan pada ketika itu saja Iban Skrang telah menjadi 2 kumpulan yang berbeza. Iban Ulu Skrang terus menjadi pendokong kuat Rentap namun Iban Hilir Skrang seperti Orang Kaya Gasing, Sandom dan Bulan Genaya pula menjadi petualang Rajah Brooke. Iban Saribas setelah kematian Aji melalui saudaranya Nanang dan Luyoh terus diperalatkan oleh Rajah Charles Brooke untuk berpaling tadah menyokong pemerintahan Brooke di bumi Sarawak Kingdom ketika itu.

Pada kelompok Iban Saribas pula telah berpecah kepada 2 kelompok yang berbeza. Bunyau Apai Bakir dan Maoh yang menjadi pemimpin Iban Hilir Saribas telah menjadi talibarut kepada Brooke. Aji anak kepada Orang Kaya Pemancha Dana Bayang dari Ulu Layar tetap setia untuk mengusir Brooke dari bumi Sarawak pada masa itu. Generasi Unggang Luta, Mulok dan Ketit yang sebenarnya gagah sehingga boleh melakukan ekspedisi sehingga ke Pulau Belitong akhirnya dapat dipengaruhi oleh Brooke untuk menyebelahinya bagi menentang generasi Orang Kaya Pemancha Dana Bayang.

Selain itu, Linggir Mali Lebu dan Minggat antara pemimpin yang berpengaruh bagi Iban Paku dan Kalaka yang pernah menjadi sekutu kuat kepada Aji dan Rentap juga berpaling tadah sehingga boleh menyerang Iban di Tembawai Jaloh Alah. Semuanya kerana Iban Jaloh inilah yang setia membekalkan garam buat kegunaan harian Rentap dan pengikutnya sepanjang berkubu di Kuta Rentap, Bukit Sadok.

Orang Kaya Pemancha Nanang bersama adik-adiknya mengalah kepada tekanan Brooke sehingga mereka berpaling tadah untuk tidak menyokong perjuangan Rentap di Bukit Sadok. Dan kejayaan pada ekspedisi ke-3 Bukit Sadok 1861 mengalahkan Rentap dan pengikut sebenarnya banyak dijayakan oleh Iban Layar. Pada masa itu cicit Unggang dan Bakir dari Iban Hilir Layar telah memihak kepada Brooke dan merekalah yang telah memerangi Iban Hulu Layar dibawah pimpinan Orang Kaya Dana Bayang yang menjadi sekutu kuat Rentap di Bukit Sadok.

Inilah sejarah panjang tentang perjuangan seorang pahlawan unggul anak Iban Bangsa Sarawak yang telah berjuang menentang pentadbiran Brooke di bumi Sarawak Kingdom suatu waktu dahulu. Beliau tidak pernah tunduk kepada Brooke malah perjuangan beliau di Bukit Sadok yang merupakan pertahanan terakhirnya sebelum mengundur diri sebenarnya banyak dipengaruhi oleh tiadanya kesatuan daripada anak Iban sendiri. Dasar tidak bersatu inilah yang digunakan oleh Brooke bagi melemahkan siapa sahaja yang menentangnya suatu waktu dahulu.

Jadikan ini sebagai satu tauladan wahai anak bangsa Sarawak dan jangan biarkan peristiwa lepas berulang kembali seperti kata pepatah lama “Bersatu Kita Teguh Bercerai Kita Roboh”.

#KamekSayangSarawakBah!

Rujukan:

1. Book Title: Legends and History of Sarawak by Pat Foh Chang, 1999.

2. Book Title: The History of Iban Settlements Around Kuching City, Sarawak by Pat Foh Chang, 2006

3. Latar Belakang Iban Sarawak dan Salasilah Rentap, https://tusunterabai.wordpress.com/

4. Jerita Tuai – Tusut Libau “Rentap”. https://tusunterabai.wordpress.com/

5. Kejatuhan Rentap dan Iban Kini: Sejarah, Ubat Yang Pahit Untuk Ditelan,
https://tusunterabai.wordpress.com/

6. Sejarah Bukit Sadok dan Panglima Rentap, Borneo Post keluaran 27 Mei 2014


Jerung Hantu Yang Mirip Makhluk Asing

Orang tua-tua banyak berpesan yang perkahwinan adalah seperti bahtera membelah lautan. Betul juga kalau fikir balik. Lagi jauh kita pergi, lagi banyak rintangan dan halangan.

Juga lagi dalam kita masuk, lagi pelik jadinya. Berdasarkan anggaran kasar, lebih daripada 80 peratus daripada lautan masih belum diterokai… apatah lagi dibuat peta untuk pemerhatian.

Ini bermakna masih banyak spesis laut yang belum ditemui. Saintis menganggar kita baru mengenal pasti sembilan peratus spesis dalam alam lautan. Dalam kalangan sembilan ini pun, sudah ada 226,000 spesis. Kalau dalam kalangan 91 peratus yang belum ditemui?

Ternyata, lautan yang sangat luas tentu sekali menyimpan seribu satu misteri. Salah satu misteri adalah seekor ikan yang ditemui baru-baru ini.

Jika kita lihat betul-betul, ikan ini nampak seperti jerung yang bermain kayu tiga dengan sotong sebelum kena sumpahan isteri derhaka.

Ikan ini ditemui di laut dalam tidak jauh dari South Island yang terletak dalam sempadan New Zealand. Kerajaan New Zealand setiap tahun memberi dana kepada Institut Penyelidikan Air dan Atmosfera Kebangsaan (NIWA).

Baru-baru ini pihak NIWA menjalani program penyelaman. Mereka turun sedalam 1,200 meter.

Dan mereka menemui ikan tersebut yang baru menetas. Kalau ikut bahasa kampung, ikan ini adalah “ghost shark” (jerung hantu). Tetapi mereka tiada kena mengena langsung dengan ikan jerung.

Klasifikasi Saintifik

Kategori jerung hantu adalah chimaera, iaitu ikan yang rangkanya hanya rawan (cartilage)… bukannya tulang.

Memang zon 1,000 hingga 1,600 meter adalah kawasan jerung hantu. Pada tahun 2016, pihak Institut Penyelidikan Akuarium Teluk Monterey (MBARI) turun dalam laut California dan terserempak dengan seekor jerung hantu dewasa (Geggel, 2016).

Penemuan MBARI ternyata berbeza untuk dibandingkan dengan NIWA, yang lebih mengujakan kerana jerung hantu masih bayi.

Penemuan NIWA membolehkan saintis faham macam mana jerung hantu menetas. Semasa dalam proses kejadian, jerung hantu berada dalam sejenis kapsul mirip telur.

Embrio ini akan makan “kuning telur” sampailah tiba masa untuk menetas. Saiznya sangat halus mulus, sekali gus sangat sukar ditemui. Tengok dalam gambar bayi jerung hantu, boleh nampak jelas dalam perutnya kembung dengan kuning telur.

Jerung hantu ini dikeluarkan daripada habitat untuk tujuan penyelidikan. Saintis ingin menjalankan ujian genetik untuk mengenal pasti spesisnya.

Setakat ini saintis sudah temui 50 spesis jerung hantu yang berbeza antara satu sama lain.

Sememangnya pengenal pastian adalah langkah saintifik yang pertama, kerana ia akan menjelaskan warna, saiz dan pemakanan jerung hantu terutamanya jika spesis bayi itu sudah ditemui (Specktor, 2022).

Ciri-Ciri Jerung Hantu

Jerung hantu boleh membesar sampai 150 sentimeter, kerana ekornya sama panjang daripada badan. Ikut kiraan “badan” adalah mulut hingga rongga dubur.

Tanpa tulang, ikan ini terdedah pada segala bahaya… cuma bergantung pada sirip belakang dan sisi yang berbisa. Jerung hantu juga menggunakan sirip-sirip ini untuk “terbang” dalam air.

Proses pembiakan mereka pun agak rumit. Jerung hantu jantan mempunyai organ syahwat pada dahi yang akan berhubung dengan organ betina (Madrigal, 2009).

Sementara jerung mempunyai satu liang untuk buang air kecil dan besar, jerung hantu adalah sama seperti manusia dengan dua liang berbeza. Dan jerung hantu hanya lengkap dengan enam batang gigi sahaja; itu pun berbentuk geraham, cukup untuk mengunyah haiwan-haiwan bercangkerang.

RUJUKAN:

Geggel, L. (2016, Disember 21). Mysterious ‘Ghost Shark’ Found For 1st Time in Northern Hemisphere. Live Science.

Madrigal, A. (2009, September 22). Freaky New Ghostshark ID’d Off California Coast. Wired.

Specktor, B. (2022, Februari 18). Rare, alien-like baby ‘ghost shark’ discovered off New Zealand coast. Live Science.


Lahad Datu 2013: Sekadar Pertempuran Ayam Dan Anjing?

Disebalik kehangatan kempen Pilihan Raya Negeri Sabah dan kerisauan dengan meningkatnya kes j4ngkitan Covid-19, media sosial sekali lagi dihebohkan apabila seorang calon dari sebuah parti yang bertanding bagi DUN Segama, Lahad Datu dengan celupar mempersenda peristiwa Tanduo yang terjadi 7 tahun lepas sebagai hanya satu sandiwara dan lakonan semata.

Penghinaan berkenaan tidak terhenti disitu sahaja, beliau yang juga merupakan bekas Menteri Pelancongan, Kesenian dan Kebudayaan turut mengatakan pasukan pert4hanan kita pada ketika itu memasuki lokasi yang dikatakan terjadinya pert3mpuran beserta kereta kebal dan hanya bert3mpur dengan ayam dan anjing sahaja, bukannya pengg4nas Sulu Filipina seperti yang digembar-gemburkan sesetengah pihak.

Sebagai antara mereka-mereka yang terkesan secara tidak langsung dengan tr4gedi berkenaan penulis terpanggil untuk mengulas isu ini bagi menjelaskan duduk perkara yang sebenar agar peristiwa duka ini tidak sewenang-wenangnya menjadi modal politik murahan mana-mana calon yang bertanding tanpa mengira parti yang mereka wakili.

Isu ini merupakan isu keselamatan dan kedaulatan negara, menyentuh sensitiviti ramai pihak khasnya ahli keluarga yang masih meratapi kehilangan anggota keluarga yang bertugas sebagai pasukan keselamatan pada ketika itu.

Krisis penc3robohan di Pantai Timur Sabah mula mendapat perhatian utama apabila dua ny4wa anggota komando VAT69 reb4h sebagai bunga bangsa yang mempertahankan kedaulatan bumi pertiwi daripada dikacau oleh petualang. Berikut penulis rangkumkan serba ringkas kronologi peristiwa hitam yang terjadi seawal 09 Febuari 2013 itu.

Pada 09 Febuari 2013 sekumpulan penceroboh telah memasuki perairan negara menggunakan bot pa4ncung dan menjadikan Felda Sahabat 17, Kampung Tanduo, Lahad Datu sebagai lokasi untuk mereka berkumpul secara berperingkat.

Namun demikian pada 11 Febuari sebahagian daripada anggota kumpulan misteri itu telah dikesan sekumpulan nelayan tempatan pada waktu malam. Bertindak atas kehadiran kumpulan yang mencurigakan itu kumpulan nelayan tersebut segera membuat laporan polis mengenai kehadiran 100 orang lelaki berpakaian ala t3ntera dan bers3njata 4pi yang kini berada di Kampung Tanduo.

Berkemungkinan tersedar pergerakan mereka telah dihidu, pada 12 Febuari kumpulan yang masih tidak dikenali siapa dan apa tujuan sebenar mereka itu dikenal pasti berpecah di beberapa lokasi di kampung tempat mereka berkumpul iaitu di kawasan sungai bakau, surau dan rumah antara perancang utama pada tr4gedi Tanduo, Ahmad Malandi atau dikenali sebagai Mad Bon.

Pada tanggal 14 Febuari segala teka-teki akhirnya terjawab apabila Ketua Polis Negara pada ketika itu, Tan Sri Ismail Omar berkata polis telah mengenal pasti kumpulan yang mendarat di pesisir pantai Lahad Datu, Sabah itu sebagai pengikut kepada pewaris berketurunan ‘Raja Sulu’ dari Selatan Filipina.

Tan Sri Ismail turut berkata kumpulan terbabit menuntut mereka dikenali sebagai Ask4r Diraja Kesultanan Sulu dan antara keinginan utama mereka adalah tidak mahu PATI Sulu dari Filipina dihantar pulang ke negara asal. Beliau cuba mengambil jalan rundingan dengan pihak bers3njata bagi mencari jalan penyelesaian yang terbaik tanpa melibatkan pertumpahan d4rah.

Salah seorang daripada anggota t3ntera Diraja Sulu yang merupakan pengikut setia Raja Muda Sulu, Raja Muda Azzimudie Kiram dipetik sebagai berkata mereka datang selepas mendapat jemputan daripada pihak tertentu bagi membincangkan isu tanah di Sabah.

Perdana Menteri pada ketika ini, Datuk Seri Najib Tun Razak berkata kerajaan Malaysia akan mengambil apa sahaja pendekatan termasuk melalui perundingan, bagi mengusir kumpulan ini keluar dari wilayah Malaysia.

Pada tanggal 16 Febuari Menteri di Kementerian Dalam Negeri pada ketika itu, Datuk Seri Hishammuddin Tun Hussein berusaha menenangkan rakyat khasnya penduduk di daerah terlibat dengan mengesahkan kumpulan tersebut bukan kumpulan milit4n atau pengg4nas sebaliknya penyokong kuat ‘Kesultanan Sulu’ dan menegaskan situasi pada masa itu adalah terkawal.

Kumpulan yang juga mahu dikenali sebagai ‘Ask4r Diraja Kesultanan Sulu’ antara lain menuntut Sabah dikembalikan sebagai sebahagian daripada Wilayah Kesultanan Sulu, kerana kononnya sebelum ini telah diambil oleh British dari kerajaan Sulu dan wajib dikembalikan semula kepada mereka.

Pada 18 Febuari Hishammuddin telah mengeluarkan kenyataan bahawa kerajaan Malaysia dan Filipina senatiasa bekerjasama dalam memastikan konflik segera selesai dan memberitahu ia akan dilakukan secara diplomasi tanpa sebarang pertumpahan da4rah.

Bagi menunjukkan komitmen pada kerjasama yang dijanjikan pada 24 Febuari kerajaan Filipina telah menghantar sebuah kapal dalam misi kemanusiaan untuk membawa pulang kumpulan yang terdiri daripada 180 orang anggota termasuk 30 pengawal bers3njata yang bertahan di Lahad Datu, Sabah sejak 12 Februari lalu namun tidak mendapat respon yang diharapkan.

Pada 26 Febuari tempoh pengusiran telah tamat namun pendekatan rundingan masih diambil terhadap kumpulan penceroboh itu dengan harapan mereka bertukar fikiran dan pertumpahan d4rah dapat dielakkan.

Pada 28 Febuari setelah lebih tiga minggu berlalu kerajaan Malaysia digesa mengadakan rundingan secara terus dengan Sultan Jamalul Kiram III di Manila untuk menamatkan konflik perebutan kawasan di Lahad Datu, Sabah.

Gesaan tersebut dilakukan oleh adik bongsu Jamalul, Agbimuddin Kiram yang menegaskan bahawa hanya abangnya sahaja yang boleh mengarahkan kira-kira 180 ‘t3ntera diraja Sulu’ meninggalkan Felda Sahabat 17, Lahad Datu.

Malangnya pada 1 Mac 2013 pert3mpuran telah tercetus antara pasukan keselamatan dan sekumpulan kecil kumpulan penc3roboh ketika kumpulan terbabit cuba keluar daripada kepungan polis di Kampung Tanduo, pertumpahan d4rah yang cuba dielakkan akhirnya terjadi juga. Dua anggota pasukan keselamatan telah terkorb4n serta tiga lagi c3dera. Dalam perte3mpuran pertama ini dua belas orang penc3roboh bers3njata terbvnuh.

Pada 2 Mac 2013 dua j3nazah bunga bangsa yang telah gugur di medan t3mpur, Inspektor Zulkifli Mamat dan Koperal Sabarudin Daud yang terkorb4n dalam pert3mpuran pertama penc3roboh bers3njata di Lahad Datu tiba di Pangkalan T3ntera Udara Diraja Malaysia (TUDM) Subang pada pukul 12.43 tengahari. J3nazah Inspektor Zulkifli Mamat selamat dikebvmikan di Tanah Perkvburan Kampung Gong Bayor, Jerteh, Terengganu sementara j3nazah Koperal Sabarudin Daud dikebvmikan di Tanah Perkvburan Islam Masjid Makmuriah di Kampung Sungai Lias, Sungai Besar, Selangor.

Pada hari yang sama, Ketua Menteri Sabah Datuk Seri Musa Aman pada ketika itu telah melawat dua anggota komando yang c3dera iaitu anggota komando polis, Koporal Mohd Tarmizi Hashim, berusia 32 tahun, dan Koporal Azman Ampong, berusia 39 tahun, di Hospital Lahad Datu.

Malangnya pada 3 Mac 2013 pencerobohan telah melarat ke daerah Semporna. Ketua Polis Negara, Tan Sri Ismail Omar telah mengesahkan pert3mpuran sengit telah terjadi di Semporna dengan 12 kem4tian daripada kalangan pihak penc3roboh ‘Kesultanan Sulu’. Namun m4langnya enam lagi anggota polis telah gugur dalam pert3mpuran mengejut ini. Kejadian tersebut berlaku di Kampung Sri Jaya, Siminul, Semporna.

Pihak polis turut berjaya menyelamatkan 19 orang anggota nya yang terperangkap termasuk seorang wanita yang terc3dera dalam insiden t3mbakan rambang sebelum dihantar ke hospital Tawau untuk rawatan lanjut.

Dalam kejadian berasingan salah seorang daripada anggota pengg4nas yang turut terlibat dalam kejadian t3mbak-m3nembak dilaporkan berjaya menyelinap keluar dari kampung Simunul dan menyusur jalan pantai sebelum tiba ke kampung Sinalang Lama. Pengg4nas terbabit telah bertindak men4wan seramai 80 orang penduduk kampung dan memaksa mereka untuk berjalan ke sebuah masjid.

Namun 20 orang daripada pemuda kampung yang turut menjadi tebvsan dalam kumpulan itu segera bertindak meny3rang pengg4nas berusia 60 an yang dilengkapi senjata M16 dan pelancar roket dan membelas4hnya sehingga m4ti.

Bekas Perdana Menteri Tun Dr Mahathir Bin Mohamad mahukan satu tindakan lebih tegas dikenakan ke atas para pence3oboh yang telah membvnuh ramai pasukan keselamatan negara.

Pada 4 Mac 2013, J3nazah Supritendan Ibrahim Lebar dari cawangan khas Bukit Aman, ASP Micheal Padel dari cawangan khas Ibu Pejabat Daerah Semporna, Sarjan Baharin Hami dari cawangan khas Ibu Pejabat Kontinjen Sabah, Sarjan Aziz Sarikun dari Batalion 14 Pasukan Gerakan Am Tawau, Koperal Salam Togiran dari Ibu Pejabat Daerah Tawau dan Lans Koperal Mohd Azrul Tukiran dari Batalion 14 Pasukan Gerakan Am Tawau dibawa ke kampung masing-masing.

J3nazah Allahyarham Supritendan Ibrahim Lebar, 52, dan Lans Koperal Mohd. Azrul Tukiran, 27 diterbangkan ke pangkalan T3ntera Udara Diraja Malaysia (TUDM) Subang dari Lapangan Terbang Tawau menggunakan pesawat Charlie. J3nazah mereka tiba pada jam 7 petang.

Presiden Filipina Benigno Aquino III telah mengeluarkan kenyataan bahawa pentadbiran beliau akan meneruskan membantu menyelesaikan penc3robohan di Sabah melalui jalan keamanan pada sebuah sidang media di Manila.

Akhirnya pada tanggal 05 Mac 2013, tepat jam 7 pagi, operasi dikenali sebagai Ops Daulat telah dilancarkan. Pasukan keselamatan melakukan s3rangan ke Kampung Tanduo setelah penduduk kampung disana dipindahkan terlebih dahulu di kawasan perlindungan berhampiran. Perdana Menteri pada ketika itu Datuk Seri Najib Tun Abdul Razak telah menyifatkan s3rangan tersebut sebagai “menjaga maruah dan kedaulatan negara”.

4 jam selepas s3rangan dilancarkan, tepat jam 11 pagi, Ketua Polis Negara Tan Sri Ismail Omar telah mengadakan sidang media bersama Panglima Angkatan T3ntera Jeneral Tan Sri Zulkifeli Mohd Zin. Beliau menyifatkan Ops Daulat telah mencapai objektif yang ditetapkan.

Tiga jam selepas itu iaitu pada pukul 2 petang, Menteri Dalam Negeri Datuk Seri Hishammuddin Tun Hussein dan Menteri Pertahanan Datuk Seri Dr Ahmad Zahid Hamidi mengesahkan berita baik bahawa tiada kem4tian dan kec3deraan berlaku pada pihak pasukan keselamatan. Operasi susulan dan penggeledahan masih diteruskan pada pukul 4 petang kerana pihak polis percaya masih ada mvsuh di kawasan berlaku pert3mpuran. Namun pihak polis masih belum mengesahkan jumlah kem4tian, kece3deraan atau t4ngkapan di pihak anggota kumpulan penc3roboh bers3njata itu.

Pada tanggal 06 Mac 2013,  Satu sidang media bersama telah diadakan diantara Menteri Pert4hanan, Datuk Seri Ahmad Zahid Hamidi dan Menteri Dalam Negeri, Datuk Seri Hishammuddin Tun Hussein. Dalam sidang media ini mereka telah mengesahkan terdapat seramai tiga belas m4yat pengg4nas dari Selatan Filipina ditemui di Kampung Tanduo susulan operasi penggeledahan termasuk seorang pengg4nas yang dit3mbak m4ti dalam satu pert3mpuran pada pukul 6.45 pagi hari Rabu.

Sembilan daripada tiga belas m4yat itu ditemui dalam sebuah kvbur. Polis juga turut berjaya menahan empat lelaki dalam lingkungan umur 20 hingga 50 tahun, dipercayai mempunyai kaitan dengan kumpulan penc3roboh yang berjaya ditvmpaskan di Kampung Sri Jaya Siminul, Semporna.

Pada tanggal 07 Mac Jamalul Kiram III yang mendakwa dirinya sebagai waris Sultan Sulu, mengumumkan gencatan s3njata berkuatkuasa pukul 12.30 tengahari, menerusi jurucakapnya, Abraham Idjirani.

Walaubagaimanapun Perdana Menteri Datuk Seri Najib Razak yang melawat Lahad Datu, telah menolak gesaan gencatan s3njata dan mahu mereka meletakkan s3njata tanpa syarat serta menyerah diri. Pada hari yang sama beliau turut mengumumkan pembentukan sebuah kawasan keselamatan khas yang meliputi wilayah pantai timur Sabah bermula dari daerah Kudat sehingga ke Tawau. Kawasan itu turut merangkumi daerah Sandakan, Semporna dan Lahad Datu.

Tan Sri Ismail Omar juga turut mengesahkan seramai  52 orang pengg4nas Sulu termasuk ketua kumpulan itu yang berpangkat ‘jeneral’, telah terbvnuh dalam Ops Daulat buat masa berkenaan. Dalam masa yang sama seluruh negara turut digemparkan dengan pendedahan tindakan penc3roboh Sulu di Sabah yang dilaporkan telah menc4catkan anggota pasukan keselamatan negara yang t3rbunuh dipert3mpuran di Kampung Sri Jaya Siminul, Semporna.

Pada tanggal 08 Mac 2020 Tan Sri Ismail Omar mendedahkan lebih 50 individu yang disyaki mempunyai kaitan dengan pence3oboh milit4n di Lahad Datu ditahan mengikut Akta Kesalahan Keselamatan (Langkah-Langkah Khas/SOSMA) 2012. Mereka turut mnerima laporan kumpulan pengg4nas dari Selatan Filipina yang menc3roboh Sabah dan berkubu di dua buah kampung berhampiran Lahad Datu masih belum menunjukkan tanda-tanda mahu menyerah diri dan meletak senjata. Oleh itu gerakan membvru saki-baki pengg4nas masih diteruskan.

P4nglima Angkatan T3ntera Jeneral Tan Sri Zulkifeli Mohd Zin pula masih menunggu makluman dari Wisma Putra berkaitan perkembangan kumpulan penc3roboh sama ada akan menyerah diri dan meletak s3njata tanpa syarat.

Pada tanggal 09 Mac 2013 keadaan di Felda Sahabat terkawal walaupun masih kedengaran beberapa siri l3tupan dilepaskan di tapak pert3mpuran selepas 24 jam tiada pert3mpuran dilaporkan. Ketua Polis Negara Tan Sri Ismail Omar turut mengesahkan bahawa seorang penc3roboh dit3mbak m4ti pada jam 8 pagi. Jumlah penc3roboh yang dit3mbak m4ti meningkat seramai 53 orang manakala seramai 79 orang suspek telah dit4ngkap.

PENUTUP

Demikian “sedikit-sebanyak” ringkasan kronologi yang mampu penulis nukilkan. Kejadian berkenaan masih berbekas dan meninggalkan p4rut yang pasti tidak akan mampu dilupakan sampai bila-bila khasnya bagi penduduk di kawasan Pantai Timur Sabah terutamanya penduduk di daerah Lahad Datu dan Semporna.

Sebagai menghargai jasa pahlawan negara yang telah gugur kesemua mereka telah dianugerahkan kenaikan pangkat. Inspektor Zulkifli dinaikkan pangkat ke ASP sementara Koperal Sabaruddin kepada Sarjan.

Enam lagi wira Supritendan Ibrahim lebar kepada ACP, ASP Michael Anak Padel kepada DSP, Sarjan Abdul Aziz Sarikon kepada Sarjan Mejar, Lans Koperal Mohd Azrul Tukiran kepada Koperal,Sarjan Baharin Hamit kepada Sarjan Mejar dan Koperal Salam Tugiran kepada Sarjan.

Tidak dilupakan kepada dua anggota Angkatan T3ntera Malaysia Prebet Ahmad Hurairah Ismail yang terbunuh dalam pertempuran dan Prebet Ahmad Farhan Ruslan yang meninggal dunia dalam kemalangan jalan raya sewaktu bertugas ketika penc3robohan Tanduo. Kedua-duanya dinaikkan pangkat kepada Koperal.

Penulis masih ingat, bagaimana sewaktu kejadian ini berlaku, penduduk kampung ditempat penulis tinggal sedia memberikan kerjasama, bahu-membahu dengan anggota keselamatan membina benteng guni berisi tanah di pos-pos kawalan pasukan keselamatan dan laluan strategik pertahanan kawasan kampung. Pejabat pentadbiran, sekolah dan aktiviti perniagaan terpaksa dihentikan dari beroperasi .

Walau dalam hati terselit sedikit rasa gentar kerana tidak pernah menghadapi situasi sebegitu mencemaskan seumur hidup, namun melihat keazaman pasukan keselamatan yang sedia berkorb4n dan merelakan ny4wa mereka melayang bila-bila masa sahaja membuatkan kami juga turut membulatkan tekad dan senantiasa bersedia dengan sebarang kemungkinan.

Waktu-waktu seperti ini barulah kita akan benar-benar menghargai detik-detik keamanan yang selama ini kita capai namun kini sedang bersedia untuk direntap tanpa rela dari genggaman kita.

Seharusnya sebagai salah seorang penduduk dari daerah yang terkesan secara langsung dengan kejadian ini, calon daripada parti terbabit seharusnya lebih peka dan sensitif sebelum mengeluarkan sebarang kenyataan yang pastinya akan mengguris perasaan ramai pihak.

Ada banyak bahan yang boleh dijadikan modal untuk berkempen. Pilih sahaja yang mana berkenan. Pastinya keputusan memilih akhirnya akan kembali ke tangan rakyat. Namun adalah sesuatu yang sangat menjijikkan bagi sesiapa daripada parti mana pun cuba mempolitikkan peristiwa penc3robohan Tanduo. Kisah para pahlawan kita yang gugur di medan t3mpur demi mempertahankan sucinya sebuah kedaulatan tidak layak dikotorkan dengan lumpur politik yang penuh tipu muslihat dan pergelutan merebut kuasa!

RUJUKAN: